marsh-mellow/assamese_wikipedia huggingface dataset:
সাৰদাবেন অনিলভাই পেটেল (,জন্ম ২১ মাৰ্চ ১৯৪৮) এগৰাকী ভাৰতীয় ৰাজনীতিবিদ আৰু ১৭ নং লোকসভাৰ সদস্য আছিল
 জীৱনী 
সাৰদাবেন পেটেলে ১৯৬৪ চনত এন.এম.নুতন সৰ্ব বিদ্যালয়, বিষনগৰৰ পৰা স্কুলীয়া শিক্ষা সম্পূৰ্ণ কৰেতেওঁ ১৯৬৫৬৬ চনত বিষনগৰৰ এম এন কলেজৰ পৰা কলাৰ স্নাতক অৰ্জন কৰি শিক্ষা বাদ দিলে

তেওঁ ষ্ট্ৰী কেলাৱনী উত্তেজক মণ্ডল, আহমেদাবাদৰ উপ-সভানেত্ৰী তেওঁ সংকলচন্দ পেটেল বিশ্ববিদ্যালয়, বিষনগৰৰ ন্যাসৰক্ষী সাৰদাবেন পেটেলে গণপাট বিদ্যানগৰৰ এম জি পেটেল সৈনিক স্কুল ফৰ গাৰ্লছৰ গভৰ্নিং কাউন্সিলৰ সভাপতিত্ব কৰে

তেওঁ ২০১৯ ভাৰতীয় সাধাৰণ নিৰ্বাচন প্ৰতিদ্বন্দ্বিতা কৰিছিল আৰু মহেছানা (লোকসভা সমষ্টি) সমষ্টিৰ পৰা ১৭ নং লোকসভালৈ নিৰ্বাচিত হৈছিল
ব্যক্তিগত জীৱন
সাৰদাবেন পেটেল গুজৰাটৰ উদ্যোগ মন্ত্ৰী হিচাপে কাৰ্যনিৰ্বাহ কৰা এগৰাকী উদ্যোগপতি আৰু ৰাজনীতিবিদ অনিলকুমাৰ পেটেল (১৯৪৪২০১৮)ক বিয়া কৰায় তেওঁলোকৰ দুজন পুত্ৰ হৈছে অসিত আৰু আনন্দ
তথ্যউৎস
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গুজৰাটৰ ব্যক্তি
সাৰনাথ সংগ্ৰহালয়  () ভাৰতৰ পুৰাতাত্ত্বিক জৰীপৰ আটাইতকৈ পুৰণি স্থান সংগ্ৰহালয় ( ) ইয়াত ভাৰতৰ পুৰাতাত্ত্বিক জৰীপ বিভাগৰ দ্বাৰা সাৰনাথৰ পুৰাতাত্ত্বিক স্থানত কৰা অনুসন্ধান আৰু খননৰ তথ্য  সংগৃহীত কৰা হৈছে সাৰনাথ উত্তৰ প্ৰদেশ বাৰাণসীৰ ওচৰৰ এখন ঠাই সংগ্ৰহালয়টোত ৬,৮৩২ টা ভাস্কৰ্য্য আৰু শিল্পকৰ্ম আছে
ইতিহাস
সাৰনাথ পুৰাতাত্বিক স্থানৰ পৰা পোৱা প্ৰাচীন সামগ্ৰীসমূহ ৰাখিবলৈ ১৯০৪ চনত চৰকাৰে সাৰনাথত খনন কৰা স্থানৰ কাষতে এটা ছাইট মিউজিয়াম নিৰ্মাণৰ সিদ্ধান্ত গ্ৰহণ কৰে ভাৰতৰ তদানীন্তন পুৰাতত্ত্বৰ সঞ্চালক প্ৰধান ছাৰ জন মাৰ্শ্বেলৰ উদ্যোগত এই সংগ্ৰহালয়ৰ সৃষ্টি হয় এই পৰিকল্পনা প্ৰস্তুত কৰিছিল ভাৰত চৰকাৰৰ তেতিয়াৰ পৰামৰ্শদাতা বাস্তুকাৰ মিষ্টাৰ জেমছ ৰেমছনে প্ৰাচীন সামগ্ৰীসমূহ সঠিক দৃষ্টিভংগীৰে ৰখা, প্ৰদৰ্শন আৰু অধ্যয়নৰ বাবে ১৯১০ চনত এই ভৱনটো সম্পূৰ্ণ কৰি উলিওৱা হয় সংঘৰাম নামৰ এটা মঠৰ আধা অংশ অধিগ্ৰহণ কৰি ভৱনটো তৈয়াৰ কৰা হয়
গেলাৰী
এই সংগ্ৰহালয়টোত পাঁচটা গেলেৰী আৰু দুখন বাৰাণ্ডা আছে আৰু ইয়াতে খ্ৰীষ্টপূৰ্ব তৃতীয় শতিকাৰ পৰা খ্ৰীষ্টীয় দ্বাদশ শতিকালৈকে, এই সময়চোৱাৰ সাৰনাথত উদ্ধাৰ হোৱা প্ৰাচীন সামগ্ৰীসমূহ প্ৰদৰ্শন কৰা হৈছে সাৰনাথত মুৰ্তি, কলাকৃতি আৰু ভৱনৰ এক সমৃদ্ধ ভংগ্নাৱশেষ পোৱা গৈছে, যাৰ ভিতৰত অসংখ্য বুদ্ধ আৰু বোধিসত্ত্বৰ প্ৰতিমূৰ্তি আৰু অন্যান্য প্ৰাচীন অৱশেষ আছে বৌদ্ধ শিল্পৰ উন্নতমানৰ নমুনা আৰু অন্যান্য গুৰুত্বপূৰ্ণ অৱশেষ সংগ্ৰহালয়টোত ৰখা হৈছে এই সংগ্ৰহালয় আটাইতকৈ বিখ্যাত প্ৰদৰ্শন অশোকৰ সিংহ ৰাজধানী; .   5    :            , ,  2009,  84-93 হলেও সাৰনাথ সংগ্ৰহালয়ত বৌদ্ধ ধৰ্মৰ অন্যান্য সামগ্ৰীৰ সংগ্ৰহও আছে চাবলগীয়া বস্তুবোৰৰ ভিতৰত আছে ৫ম শতিকাৰ বুদ্ধৰ ভাস্কৰ্য্য গভীৰ ধ্যানত মগ্ন, পদ্মাসনত  বহি থকা বুদ্ধৰ চকুৰ পাহি দুটা তললৈ নামি আহিছে আৰু মূৰৰ চৌপাশ এক প্ৰভামণ্ডলে আৱৰি আছে 122:    : "                                        . ,   ,                    .  , ,                            .            ,        -   .        -           .."...  .      -        : "         ,          (  ,  .  ,  . 13 ),           ,           ."   
 প্ৰসংগ 

 বাহ্যিক সংযোগ 

     
শ্ৰেণী:উত্তৰ প্ৰদেশৰ সংগ্ৰহালয়
:ভাৰতভিত্তিক সাংস্কৃতিক সংগঠন
সাৰন্য পোনভান্নন (; জন্ম ২৬ এপ্ৰিল ১৯৭০) এগৰাকী জনপ্ৰিয় দক্ষিণ ভাৰতীয় অভিনেত্ৰী, যাৰ জন্মৰ নাম শীলা ক্ৰিষ্টিনা তামিল, তেলুগু আৰু মালয়ালম চলচ্চিত্ৰত অভিনয়ৰ বাবে তেওঁ বিশেষভাৱে জনাজাত তেওঁ কমকৈ কন্নড় ভাষাৰ চলচ্চিত্ৰতো অভিনয় কৰিছে মণি ৰত্নমৰ নায়কন(১৯৮৭) ছবিৰ এটা মুখ্য চৰিত্ৰৰ অভিনয়েৰে তেওঁ চলচ্চিত্ৰ জগতত পদাৰ্পন কৰে তাৰপিছত ১৯৯৬ চনলৈ তেওঁ বহু কেইখন ছবিৰ মুখ্য ভূমিকাত অভিনয় কৰি গৈছে আঠ বছৰৰ বিৰতিৰ পিছত ২০০৩ চনত এগৰাকী চৰিত্ৰাভিনেত্ৰীৰ ৰূপত, বিশেষকৈ নায়কৰ মাকৰ চৰিত্ৰত তেওঁৰ চলচ্চিত্ৰ জগতলৈ প্ৰত্যাৱৰ্তন ঘটে

কৰ্মজীৱন
১৯৮৭ চনত মণি ৰত্নমৰ নায়কনত কমল হাচানৰ বিপৰীতে নায়িকাৰ ভূমিকাত অভিনয়তেৰে সাৰন্যই তামিল চলচ্চিত্ৰত প্ৰবেশ কৰে তেলুগু চলচ্চিত্ৰত নিৰঞ্জনম ছবিযোগে ১৯৮৯ চনত প্ৰথম ভূমুকি মাৰে তেওঁৰ প্ৰথম মালায়লম ছবি অৰ্থম (১৯৮৯) অৰ্থমত তেওঁ মামুতিৰ বিপৰীতে অভিনয় কৰিছিল নায়িকাৰ চৰিত্ৰত অভিনয় কৰাৰ প্ৰায় সামৰণি পৰাৰ সময়তে ১৯৯৬ চনত আপ্পাজিৰ যোগে কন্নড়ত ছবিত তেওঁ প্ৰথম ভূমুকি মাৰে

১৯৯৫ চনত বিয়া হৈ যোৱাৰ পিছত তেওঁ অভিনয় এৰি দিছিল যদিও ২০০০ চনত পুনৰ কমেডী টেলিভিচন ধাৰাবাহিক ভিট্টুকু ভিডু লোট্টিত মূল ভূমিকাত অভিনয় কৰে লগতে অন্য কিছু প্ৰকল্পতো সহযোগী অভিনেত্ৰী ৰূপে কাম কৰে ২০০৬ চনত তেওঁ চান টিভিত সম্প্ৰচাৰিত পাৰিবাৰিক বিষয়ক ধাৰাবাহিক মুগাঙ্গলত অভিনয় কৰে

এক দীঘলীয়া বিৰতিৰ পিছত ২০০৩ চনত তামিল ছবি আলাইৰ যোগে তেওঁ চলচ্চিত্ৰ জগতলৈ পুনৰ উভতি আহেআলাইত তেওঁ অভিনেতা ৰঘুবৰণৰ (চৰিত্ৰৰ নাম শিলাম্বৰষণ) মাকৰ ভূমিকাত অভিনয় কৰে তেতিয়াৰে পৰা তেওঁক ২০০০ দশকৰ মাজভাগৰ ছবি ৰাম (২০০৫), থাৱমাই থাৱমিৰুন্ধু, এম মগন আদি ছবিত বিশেষকৈ মাকৰ ভুমিকাত দেখা গৈছে

২০১০ চনত তেওঁৰ শততম মুক্তিপ্ৰাপ্ত ছবি, তামিল ভাষাৰ থেনমেৰকু পাৰুৱকাত্ৰুত প্ৰেম আৰু অধিকাৰৰ টনা-আজোৰাত জৰাজীৰ্ণ হোৱা এগৰাকী বিধবা মাতৃ বিৰায়িৰ ভাওত অভিনয় কৰি তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা দখল কৰিবলৈ সক্ষম হৈছিল ২০০৫ চনৰ এখন গুৰুত্বপূৰ্ণ তামিল ছবি থাৱামাই থাৱামিৰুন্ধুৰ যোগে তেওঁ দক্ষিণ ভাৰতৰ এগৰাকী শীৰ্ষস্থানীয় আৰু বিশিষ্ট অভিনেত্ৰী ৰূপে নিজকে সাব্যস্ত কৰিবলৈ সক্ষম হৈছিল ২০১৭ চনলৈ তেওঁ দক্ষিণৰ আটাইতকৈ অধিক মাননি পোৱা সহযোগী অভিনেত্ৰী হৈছিল

২০১৪ চনত তেওঁ ডিজাইন এণ্ড স্কুল অফ ফেচন টেকনোলজী () নামেৰে চেন্নাইত এখন ফেচন প্ৰতিষ্ঠান স্থাপন কৰে২০১৬ চনৰ ছবি আচামিন্দ্ৰিত তেওঁ খলনায়িকাৰ চৰিত্ৰত অভিনয় কৰে
ব্যক্তিগত জীৱন
কেৰালাৰ আলাপ্পুঝাৰ এটা খ্ৰীষ্টিয়ান পৰিয়ালত তেওঁৰ জন্ম হৈছিল মালায়লম ছবিৰ পৰিচালক এ.বি. ৰাজ তেওঁৰ দেউতাক দেউতাক এ.বি. ৰাজে ৭৫খনতকৈও অধিক চলচ্চিত্ৰ পৰিচালনা কৰিছে ১৯৯৫ চনত তেওঁ অভিনেতা তথা পৰিচালক পোনভান্ননক বিয়া কৰায় পোনভান্নন দম্পত্তিৰ দুজনী জীয়েক আছে

তথ্য উৎস

বাহ্যিক সংযোগ
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
সাৰমালা,সৰু মালা বা বাটমালা হৈছে বিয়াৰ সময়ত পদূলিমুখত দুটা কলপুলি ৰুই তাত আঁৰি দিয়া এডাল বিশেষ মালা উজনি অসমত কপাহী সূতাৰে আমপাতৰ মালা গাঁঠি পদূলি মুখত কলপুলি দুটাত জোৰণৰ দিনাই আঁৰি থয় আমপাতত সিন্দূৰৰ ফোট দিয়া প্ৰয়োজন নামনিৰ ফালে সৰমালাডালি প্ৰস্তুত কৰা হয়-উলুখেৰেৰে তাত কপালৰ পাঁজী খুচি দিয়াৰ উপৰি আমপাত আৰু তিনি বা পাঁচটা সৰ চাকিও (ফুটা থকা চাকি) গাঁঠি দিয়া নিয়ম তিনিটা বা পাঁচটা সৰ চাকিৰ সোঁ মাজৰটোত এজোৰ চাকি মুখা-মুখিকৈ ৰাখি ভিতৰত এটা গোটা বান্ধি দিয়া বঞ্ছনীয় এই জোৰ চাকিক বহুতে জাপ চাকিও বোলে উজনিৰ দৰে নামনিতো আমপাতত সেন্দূৰৰ ফোট দিয়া হয় 

নীতি-নিয়ম
জোৰণৰ দিনা দৰে-কইনা উভয়ৰে পদূলিমুখত সৰমালা বান্ধি দিয়ে তাৰ তলেদি জোৰণৰ দল অহা-যোৱা কৰে-অধিবাসৰ পানী তোলা আয়তী যায় কোনো কোনো ঠাইত বিয়া শেষ নোহোৱালৈকে সৰমালা বন্ধা থাকে আন কোনো কোনো ঠাইত জোৰণ অথবা অধিবাস শেষ হোৱাৰ পিছত ইয়াক খুলি ঘৰত ভালকৈ থয় বিয়াৰ দিনা পিণ্ড উটোৱা আৰু আয়তীয়ে পানী তোলা কালত সাময়িকভাৱে সেইডাল পদূলি মুখত বান্ধি দি আবেলিৰে পৰা বিয়া পৰ্ব শেষ নোহোৱালৈকে তাক স্থায়ীভাৱে বান্ধি থয় দৰাই বিয়া কৰাবলৈ যাওঁতে সৰমালাৰ তলেদি গৈ কইনা ঘৰ পায়; বিয়াৰ শেষত দৰা-কইনা উভয়ে একেলগে সৰমালাৰ তলেদি আহি দৰা ঘৰত প্ৰৱেশ কৰা নিয়ম কিবা কাৰণত কইনাক এৰি থৈ আহিব লাগিলে দৰাই মালাৰ বাহিৰত ৰৈ থাকি কইনালৈ অপেক্ষা কৰে কইনা আহি পোৱাৰ পিছত দম্পতীক পদূলি মুখৰ পৰা ঘৰলৈ বৰণ কৰি লৈ যায় 

দৰা গৈ কইনা ঘৰ পোৱাৰ লগে লগে দৰা পক্ষৰ লোকে সৰমালাৰ জাপ চাকিৰ ভিতৰত থকা গোটা তামোলটো সংগ্ৰহ কৰাত গুৰুত্ব দিয়ে জনবিশ্বাস মতে, দৰাপক্ষই কইনাঘৰৰ মালাৰ তামোলটো সংগ্ৰহ কৰিব পাৰিলে কইনাই দৰাৰ ওপৰত কথা ক'ব নোৱাৰে; কিন্তু যদি দৰা কইনা চোতাল সোমোৱাৰ লগে লগে কইনাপক্ষই সেই তামোলটো হাতলৈ আনিব পাৰে, তেনেহলে কইনাই দৰাক বশ কৰি ৰাখিবলৈ সমৰ্থ হয় বিয়াৰ পিছত কইনা দৰাঘৰলৈ যাত্ৰা কৰাৰ লগে লগে পদূলিৰ সৰমালা ডালি খুলি ভঁৰাল অথবা গোহালি ঘৰত ভালদৰে সংৰক্ষণ কৰে 

তথ্য উৎস
গ্ৰন্থ-"অসমীয়া সংস্কৃতিৰ কণিকা"
সম্পাদক -ড নাৰায়ণ দাস আৰু ড পৰমানন্দ ৰাজবংশী
সাৰাংশ () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ-সংকলন গ্ৰন্থখন প্ৰথম ২০১১ চনৰ আগষ্ট মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হয় গ্ৰন্থখন লেখক বৰগোহাঞিয়ে জন্ম-সূত্ৰে বাঙালী আৰু কৰ্ম-সূত্ৰে অসমৰ বাহিৰত অসমীয়া সাহিত্যৰ প্ৰচাৰত ব্ৰতী বাসুদেৱ দাসৰ কৰকমলত আগবঢ়াইছে

বিৱৰণ
কিতাপখনত ১২ টা প্ৰবন্ধ আছে সেইকেইটা হৈছে,'জীৱ্ন', 'স্মৰণীয় মানুহ','জীৱনৰ পঢ়াশালী', 'স্মৃতি', 'ঈশ্বৰ', 'বাৰ্ধক্য', 'মৃত্যু', 'কিতাপ', 'সুখ-দুখ','সাধনা',' ৰোগ আৰু যন্ত্ৰণা', আৰু 'জীৱন নামৰ কিতাপখনৰ শেষ পৃষ্ঠা'

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়   . ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়

তথ্যৰ উৎস

লগতে চাওক
আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
সাৰিকা ঠাকুৰ () এগৰাকী ভাৰতীয় অভিনেত্ৰী আৰু বেশভূষা ডিজাইনাৰ ২০০৫ চনত ইংৰাজী ভাষাৰ পাৰজানিয়া ছবিৰ বাবে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে হে ৰাম (২০০১) ছবিখনৰ বাবে তেওঁ শ্ৰেষ্ঠ বেশভূষাৰ ৰাষ্ট্ৰীয় চলচ্চিত্ৰ বঁটাও লাভ কৰে
প্ৰাৰম্ভিক জীৱন
নতুন দিল্লীৰ এটা মাৰাঠী ৰাজপুত বংশৰ পৰিয়ালত সাৰিকাৰ জন্ম হৈছিল দেউতাকে তেওঁৰ কম বয়সতে তেওঁলোকৰ পৰিয়ালটো ত্যাগ কৰিছিল তেতিয়াৰ পৰাই তেওঁৰ ওপৰত পৰিয়ালটোৰ ভাত-কাপোৰ যোগাৰ কৰাৰ দায়িত্ব আহি পৰিল যিহেতু তেওঁ জীৱিকাৰ দায়িত্ব লবলগীয়া হৈছিল, সেয়েহে তেওঁ স্কুলীয়া শিক্ষা আহৰণ কৰিব নোৱাৰিলে

কৰ্মজীৱন
১৯৬০ৰ দশকত ৫ বছৰ বয়সত সাৰিকাই শিশুশিল্পী হিচাপে মাষ্টাৰ সুৰজ নামেৰে লৰাৰ ভূমিকাত নিজৰ চলচ্চিত্ৰ জীৱন আৰম্ভ কৰে শিশু শিল্পী হিচাপে তেওঁৰ আটাইতকৈ উল্লেখযোগ্য আৰু জনপ্ৰিয় ভূমিকা আছিল ১৯৬৭ চনত ছুপাৰহিট সংগীত প্ৰধান ছবি হামৰাজত ইয়াত তেওঁ বেবী সাৰিকা নামেৰে অভিনেত্ৰী বিমীৰ কন্যাৰ ভূমিকাত দেখা যায় বহু শিশু চলচ্চিত্ৰতো তেওঁ অভিনয় কৰিছিল পিছলৈ তেওঁ শচীনৰ সৈতে ৰাজশ্ৰী প্ৰডাকচনৰ গীত গাতা চলত নায়িকাৰ চৰিত্ৰত অভিনয় কৰে শশীনৰ সৈতে তেওঁ বহু হিন্দী আৰু মাৰাঠী ছবিত যুটী বান্ধিছিল

১৯৮৬ চনত সাৰিকাই শ্ৰুতি হাছান নামেৰে এটি কন্যা সন্তান জন্ম দিয়ে কামাল হাছানৰ সৈতে বিবাহপাশত আবদ্ধ হোৱাৰ পিছত কেৰিয়াৰৰ শীৰ্ষত থকা অৱস্থাতে অভিনয় জীৱন ত্যাগ কৰি স্বামীৰ সৈতে চেন্নাইলৈ গুচি যায় ১৯৯১ চনত তেওঁলোকৰ কনিষ্ঠা কন্যা অক্ষৰা হাছানৰ জন্ম হয় ২০০৪ চনত কামাল হাছানৰ সৈতে বিবাহ বিচ্ছেদ হোৱাত হিন্দী ছবিলৈ প্ৰত্যাৱৰ্তন কৰে বক্স অফিচত বিফল হোৱা ছেক্ৰেড ইভিল  এ ট্ৰু ষ্টৰী ছবিখনত তেওঁ ইপ্সিতা ৰায় চক্ৰৱৰ্তীৰ চৰিত্ৰত অভিনয় কৰিছিল

২০০০ চনত সাৰিকাই হে ৰাম ছবিখনৰ বাবে শ্ৰেষ্ঠ বেশভূষাৰ ৰাষ্ট্ৰীয় চলচ্চিত্ৰ বঁটা লাভ কৰে ইংৰাজী ছবি পাৰজানিয়াত ২০০২ চনৰ ভাৰতৰ সংঘৰ্ষৰ সময়ত নিজৰ সন্তানক হেৰুওৱা এগৰাকী জোৰোষ্ট্ৰিয়ান মহিলাৰ ভূমিকাত অভিনয় কৰি তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আজুৰি আনিবলৈ সক্ষম হয় খালিদ মহম্মদে তেওঁৰ অভিনয়ৰ বিষয়ে হিন্দুস্তান টাইমছৰ বাবে লিখিছিল, সাৰিকা আচৰিত ধৰণে সংযত আৰু জীৱন্ত, যাৰ বাবে আপুনি পাৰ্জানিয়াক অন্তৰৰ পৰা ভাল পাব

ভেজা ফ্ৰাইত (২০০৬) তেওঁ ৰজত কাপুৰৰ পত্নী শীতল থাদানীৰ চৰিত্ৰত অভিনয় কৰিছে মনোৰমা ছিক্স ফিট আণ্ডাৰ ছবিখনতো এটা সৰু কিন্তু গুৰুত্বপূৰ্ণ চৰিত্ৰত তেওঁক দেখা গৈছিল তেওঁৰ শেহতীয়া ছবি হৈছে শ্বুবাইট নিৰ্মাণত বিলম্ব হোৱা এই ছবিখনত তেওঁ অমিতাভ বচ্চনৰ সৈতে অভিনয় কৰিছে

অমিতাভ বচ্চনে মুখ্য চৰিত্ৰত অভিনয় কৰা চনী টিভিৰ যুধ ধাৰাবাহিকখনৰ যোগে তেওঁ টেলিভিছনৰ জগতত আত্মপ্ৰকাশ কৰে অভিনয়ৰ উপৰিও ৰাজ কমল ফিল্মছ ইণ্টাৰনেশ্যনেলৰ কুৰুতিপুনাল (১৯৯৫) ছবিখনত সাজ-পোছাক ডিজাইনাৰ, শব্দ ডিজাইনাৰ আৰু সহযোগী পৰিচালক হিচাপেও কাম কৰিছিল
বঁটা আৰু স্বীকৃতি
২০০৫: শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা (ইংৰাজী ছবি পাৰজানিয়াৰ বাবে)
২০০০: শ্ৰেষ্ঠ বেশভূষাৰ ৰাষ্ট্ৰীয় চলচ্চিত্ৰ বঁটা (হে ৰাম ছবিৰ বাবে)
তথ্যউৎস

বাহ্যিক সংযোগ

 
 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:শ্ৰেষ্ঠ বেশভূষাৰ ৰাষ্ট্ৰীয় চলচ্চিত্ৰ বঁটা বিজয়ী
সৰ্বজনীন সুগমতা সজাগতা দিৱস () (জিএএডি) হৈছে বৰ্তমানৰ বিশেষভাৱে সক্ষম এক বিলিয়নতকৈ অধিক লোকৰ বাবে ডিজিটেল প্ৰৱেশ আৰু অন্তৰ্ভুক্তিৰ ওপৰত গুৰুত্ব আৰোপ কৰা এক সজাগতা দিৱস বছৰি মে' মাহৰ তৃতীয় বৃহস্পতিবাৰে এই দিৱস পালন কৰা হয়

২০১৮ চনত জিএএডি চিহ্নিত কৰা কেইবাটাও ভাৰ্চুৱেল কাৰ্যসূচীৰ উপৰিও ছখন মহাদেশৰ কমেও ঊনৈশখন দেশৰ জনসাধাৰণৰ বাবে মুকলি অনুষ্ঠানৰো ব্যৱস্থা আছিল

গ্ল'বেল এক্সেচিবিলিটি এৱাৰেনেছ ডে' ৱেবছাইটৰ মতে, "জিএএডিৰ উদ্দেশ্য হৈছে সকলোৰে বাবে ডিজিটেল (ৱেব, চফ্টৱেৰ, মোবাইল আদি) প্ৰৱেশ বা অন্তৰ্ভুক্তি আৰু বিশেষভাৱে সক্ষম লোকসকলৰ বিষয়ে মাত মতা, চিন্তা কৰা আৰু শিকিবলৈ দিয়া"  স্থানীয় সাৰ্বজনিন সুগমতা সজাগতা দিৱসৰ অনুষ্ঠানসমূহে কেনেকৈ বিশেষভাৱে সক্ষম লোকসকলে সহায়ক প্ৰযুক্তি ব্যৱহাৰ কৰি ৱেব আৰু ডিজিটেল সামগ্ৰীসমূহ ব্যৱহাৰ কৰে, বা কিছুমান বিশেষ অক্ষমতাৰ বাবে প্ৰয়োজনীয় বুলি বিবেচনা কৰাত প্ৰযুক্তিগত সামগ্ৰী সৃষ্টি কৰা লোকসকলক সহায় কৰে

২০১২ চনৰ মে' মাহত আৰম্ভ হোৱা এই দিৱস ২০১১ চনৰ নৱেম্বৰ মাহৰ পৰা লছ এঞ্জেলছৰ ৱেব ডেভেলপাৰ জো ডেভনৰ এটা ব্লগ পোষ্টৰ পৰা অনুপ্ৰাণিত হৈছিল তেওঁ জিএএডিৰ সহ-প্ৰতিষ্ঠাপক আছিল 
তথ্যসূত্ৰ

শ্ৰেণী:দিৱসসমূহ
সাৰ্বভৌম ভট্টাচাৰ্য শংকৰদেৱৰ সমসাময়িক এজন কবি-সাহিত্যিক আছিল 'সৰু স্বৰ্গখণ্ড' আৰু 'বৰ স্বৰ্গখণ্ড' নামে সাৰ্বভৌম ভট্টাচাৰ্য ভণিতাযুক্ত দুখনি পুথিত ঘাইকৈ শংকৰদেৱৰ মাহাত্ম্য প্ৰচাৰ কৰা হৈছে ইয়াত শঙ্কৰদেৱৰ ঈশ্বৰত্ব প্ৰমাণ কৰিবৰ উদ্দেশ্যে পদ্ম-পুৰাণৰ স্বৰ্গখণ্ড, ব্ৰহ্মবৈবৰ্ত পুৰাণ, যোগিনী-তন্ত্ৰ, সাত্বত-তন্ত্ৰ, দীপিকাচন্দ্ৰ আদি অনেক প্ৰামাণ্য উদ্ধাৰ কৰিবৰ চেষ্টা কৰা পৰিলক্ষিত হয়অসমীয়া সাহিত্যৰ সমীক্ষাত্মক ইতিবৃত্ত, লেখক - ড সত্যেন্দ্ৰনাথ শৰ্মা, প্ৰকাশক - সৌমাৰ প্ৰকাশ ২০১৮, গুৱাহাটী, পৃষ্ঠা ১৫৭অসমীয়া সাহিত্যৰ ৰূপৰেখা, লেখক - মহেশ্বৰ নেওগ, প্ৰকাশক - চন্দ্ৰ প্ৰকাশ ২০১৯, গুৱাহাটী, পৃষ্ঠা ১৬৬

 ৰচনাৱলী 
সাৰ্বভৌম ভট্টাচাৰ্যৰ দুখন সৰু পুথি পোৱা যায় সেই দুখন হ'ল-

 সৰু স্বৰ্গখণ্ড বা ক্ষুদ্ৰ স্বৰ্গখণ্ড
 বৰ স্বৰ্গখণ্ড বা বৃহৎ স্বৰ্গখণ্ড

 তথ্যসূত্ৰ 

শ্ৰেণী:অসমীয়া কবি
সাৱনী ৰবীন্দ্ৰ ঘাংগুৰ্দে ধন্দে চমুকৈ সাৱনী ৰবীন্দ্ৰ (, জন্ম ২২ জুলাই ১৯৮৯), এগৰাকী ভাৰতীয় কণ্ঠশিল্পী তেওঁ ঘাইকৈ মাৰাঠী সংগীত উদ্যোগৰ লগত জড়িত মাৰাঠীৰ লগতে তেওঁ কোংকণী আৰু তামিল ভাষাৰ গীততো কণ্ঠদান কৰিছে তেওঁ ২০১১ চনৰ আইদিয়া চাৰেগমাৰ শীৰ্ষ পাঁচ গৰাকী চূড়ান্ত প্ৰতিযোগীৰ অন্যতম আছিল ২০২১ চনত ঘোষণা কৰা ভাৰতৰ ৬৭তম ৰাষ্ট্ৰীয় চলচ্চিত্ৰ বঁটাত তেওঁ শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰে

প্ৰাৰম্ভিক জীৱন
১৯৮৯ চনৰ ২২ জুলাই তাৰিখে মহাৰাষ্ট্ৰৰ ৰত্নাগিৰীত সাৱনী ৰবীন্দ্ৰৰ জন্ম হৈছিল তেওঁৰ পিতৃ ড ৰবীন্দ্ৰ ঘাংগুৰ্দে এজন শাস্ত্ৰীয় কণ্ঠশিল্পী আৰু অভিনেতা আৰু মাতৃ মাৰাঠী সংগীত নাটকৰ কণ্ঠশিল্পী তথা অভিনেত্ৰী ড বন্দনা ঘাংগুৰ্দে পিতৃ-মাতৃৰ পৰাই সাৱনীয়ে সংগীতৰ প্ৰাৰম্ভিক পাঠ লাভ কৰিছিল পিতৃ ৰবীন্দ্ৰ ঘাংগুৰ্দেৰ পৰা বিভিন্ন ৰাগৰ সৈতে চিনাকি হোৱাৰ পিছত তেওঁ নাট্যসংগীত আৰু সুগম সংগীত গাবলৈ আৰম্ভ কৰিছিল ৮ বছৰ বয়সৰ পৰা তেওঁ মাৰাঠী সুগম সংগীতৰ প্ৰসিদ্ধ সংগীতজ্ঞ পণ্ডিত যশৱন্ত দেৱৰ পৰা সংগীতৰ শিক্ষা গ্ৰহণ কৰিছিল 

তেওঁ মহাৰাষ্ট্ৰৰ পুনেত অৱস্থিত ফাৰ্গাচনৰ মহাবিদ্যালয়ত শিক্ষা গ্ৰহণ কৰিছিল তেওঁ চাভাইন ৰবি দাতেজীৰ পৰা গজলৰ আৰু পণ্ডিত পাধাৰীনাথ কোলহাপুৰজীৰ পৰা শাস্ত্ৰীয় সংগীতৰ শিক্ষা লাভ কৰিছিল সাৱনীয়ে সংস্কৃত ভাষাৰ স্নাতক আৰু মাৰাঠী ভাষাৰ স্নাতকোত্তৰ ডিগ্ৰী লাভ কৰিছে তেওঁ ভাৰতী বিশ্ববিদ্যালয়ৰ সংগীতৰ স্নাতকোত্তৰ উপাধিও লাভ কৰিছে 

কৰ্মজীৱন
পণ্ডিত হৃদয়নাথ মংগেশকাৰৰ সৈতে সাৱনীয়ে প্ৰখ্যাত গায়ক সুৰেশ ৱাডকাৰ, অৰুণ তাৰিখ, ৰবীন্দ্ৰ সাথে, ৰবীন্দ্ৰ জৈন, উত্তৰা কেলকাৰ আৰু শ্ৰীধৰ ফাদকেৰ সৈতেও পৰিৱেশন কৰিছিল তেওঁ "আছায়ে", "কেনভাছ" আৰু "অজুনহী(মাৰাঠী)" তেওঁ সংগীত অনুষ্ঠান 'ব্লেক এণ্ড হোৱাইট', 'গজল কা চফৰ' আৰু 'গুলজাৰ বাত পশমিনে কি'ৰ দৰে এলবামত গীত গাইছে তেওঁ 'অজব লাগনাচি গজাব গোষ্ট' আৰু 'কুনি ঘৰ দেতা কা ঘৰ'ৰ দৰে চলচ্চিত্ৰত গান গাইছে তেওঁৰ এটা মাৰাঠী গীত, "তু মালা মি তুলা গুণুণু লাগ্লো- হোনাৰ চান মি হায়া ঘৰচি -জি মাৰাঠী", কণ্ঠশিল্পী মংগেশ বৰগাওঁকাৰৰ সৈতে দ্বৈত কণ্ঠৰ গীত যথেষ্ট জনপ্ৰিয়তা অৰ্জন কৰিছে তেওঁ শ্ৰীৰং ভাৱেৰ সৈতে ই-টিভি মাৰাঠীত প্ৰচাৰিত জনপ্ৰিয় টেলিভিছন ধাৰাবাহিক 'কমলা'ৰ শীৰ্ষক গীত গাইছে মাৰাঠী চিনেমা 'সইৰাত'ত গোৱা গানবোৰৰ বাবে তেওঁ এজন সমৰ্থক কণ্ঠশিল্পী আছিল 

বঁটা আৰু সন্মান
সাৱনীক অসংখ্য পুৰস্কাৰেৰে সন্মানিত কৰা হৈছে ইয়াৰ ভিতৰত আছে বালকলাকাৰক প্ৰদান কৰা শ্বাহু মোডক বঁটা, মৰিয়া ফাউণ্ডেচন তৰ্ফে মৰিয়া গোচাৱী বঁটা আৰু ৰতিলাল ভাৱচাৰ বঁটা, অজিতদাদা পাৱাৰ ফাউণ্ডেচন বঁটা ২০২১ চনত ঘোষণা কৰা ভাৰতৰ ৬৭তম ৰাষ্ট্ৰীয় চলচ্চিত্ৰ বঁটাত তেওঁ 'বাৰ্ড'' নামৰ মাৰাঠী ছবিত "ৰাণ পেটেলা" গীতৰ বাবে 'শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰে

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় মহিলা কণ্ঠশিল্পী
শ্ৰেণী:ভাৰতীয় শাস্ত্ৰীয় কণ্ঠশিল্পী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
সাৱিত্ৰী হ'ল পৱন সাদিনেনীৰ দ্বাৰা পৰিচালিত আৰু নাৰা ৰোহিত আৰু নন্দিতা ৰাজে মুখ্য চৰিত্ৰত অভিনয় কৰা ২০১৬ চনৰ তেলেগু একচন ৰোমান্টিক-কমেডী চলচ্চিত্ৰ এয়া সাৱিত্ৰী আৰু সত্যবান ভাৰতীয় লোককথাৰ আধুনিক অভিযোজন ২০১৫ চনৰ ২৭ জুনত হায়দৰাবাদত এই ছবিখন উন্মোচন কৰা হৈছিল

পটভূমি
সাৱিত্ৰী (নন্দিতা) শৈশৱৰ পৰাই বিয়া পাগল আচলতে তাইৰ আত্মীয়ৰ বিয়াৰ সময়ত জন্ম হৈছিল এইটোৱেই তাইৰ একমাত্ৰ লক্ষ্য হোৱাৰ বাবেই তাই নিজৰ পৰিয়ালক তাইৰ বাবে উপযুক্ত দৰা বিচাৰিবলৈ পতিয়ন নিয়ায় তাইৰ পৰিয়ালে সাবিত্ৰীক ঋষি (নৰা ৰোহিত)ৰ লগত বিয়া কৰাবলৈ সিদ্ধান্ত লয়, যদিও দুয়োজনেই এই সিদ্ধান্তৰ বিষয়ে অৱগত নহয় শিৰিদীলৈ যাওঁতে সাবিত্ৰীয়ে ঋষিক লগ পায়, আগ্ৰহী নহলেও মুহূৰ্ততে তাইৰ প্ৰেমত পৰে কিছু পৰিস্থিতিৰ বাবে দুয়োৰে ৰেলখন বাদ পৰে ৰেল ধৰিবলৈ যাত্ৰাৰ সময়ত ঋষিয়ে পৰিয়ালক কয় যে তেওঁলোকে বাছি লোৱা ছোৱালীজনীক বিয়া কৰাবলৈ তেওঁ আগ্ৰহী নহয় কাৰণ তেওঁ এতিয়া কাৰোবাৰ প্ৰেমত পৰিছে পিছত ঋষিয়ে গম পায় যে সাবিত্ৰীয়েই আছিল তেওঁ বিয়া কৰাব তেওঁ কৰা ভুলৰ কথা বুজাই দিয়ে সাবিত্ৰীৰ পিতৃক যিজনে ইউনিয়নত সন্মতি নিদিয়ে একেখন গাঁৱতে এমাহ থাকি ঋষিয়ে সাবিত্ৰীৰ সমগ্ৰ পৰিয়ালক পতিয়ন নিয়াই নিজৰ মৰম জয় কৰে

তথ্যসূত্ৰ

শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:তেলেগু চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
সাৱিত্ৰী দেৱী জিন্দাল এগৰাকী ভাৰতীয় মহিলা ব্যৱসায়ী অসমৰ তিনিচুকীয়াত জন্মগ্ৰহণ কৰা সাৱিত্ৰী জিন্দালে উদ্যোগপতি জিন্দাল গ্ৰুপৰ প্ৰতিষ্ঠাপক ওম্ প্ৰকাশ জিন্দালৰ লগত ১৯৭০ চনত বিবাহপাশত আবদ্ধ হৈছিল ২০০৫ চনত ওম্ প্ৰকাশ জিন্দালৰ মৃত্যুৰ পাছত তেওঁ জিন্দাল গ্ৰুপৰ অধ্যক্ষপদত অধিষ্ঠিত হয় তেওঁ ভাৰতীয় জাতীয় কংগ্ৰেছৰ সদস্য আৰু হাৰিয়ানাৰ হিচাৰ সমষ্টিৰ পৰা কংগ্ৰেছৰ হৈ হাৰিয়ানা বিধানসভালৈ নিৰ্বাচিত হৈছিল তেওঁ হাৰিয়ানা চৰকাৰৰ মন্ত্ৰীপদো লাভ কৰিছিল 

২০১৯ চনৰ ফৰ্ব্ছ আলোচনীৰ মতে তেওঁ ভাৰতৰ আটাইতকৈ ধনী মহিলা ফৰ্ব্ছ ইণ্ডিয়াৰ তালিকাত তেওঁ ভাৰতৰ ২০তম আটাইতকৈ ধনী ব্যক্তি

জীৱনী
১৯৫০ চনৰ ২০ মাৰ্চ তাৰিখে অসমৰ তিনিচুকীয়াত সাৱিত্ৰী জিন্দালে জন্মগ্ৰহণ কৰিছিল ১৯৭০ চনত তেওঁ হাৰিয়ানাৰ জিন্দাল গ্ৰুপৰ প্ৰতিষ্ঠাপক বিখ্যাত উদ্যোগপতি ওম্ প্ৰকাশ জিন্দালৰ লগত বিবাহপাশত আবদ্ধ হয় ২০০৫ চনত এক হেলিকপ্টাৰ দুৰ্ঘটনাত তেওঁৰ স্বামীৰ মৃত্যু হয় ওম্ প্ৰকাশ জিন্দালৰ মৃত্যু হোৱাৰ পাছত তেওঁ জিন্দাল গ্ৰুপৰ অধ্যক্ষপদত অধিষ্ঠিত হয় তেওঁ বৰ্তমান এমেৰিটাছ, জিন্দাল ষ্টীল এণ্ড পাৱাৰ লিমিটেডৰ চেয়াৰপাৰ্ছন তেওঁ অধ্যক্ষপদ গ্ৰহণ কৰাৰ পাছতেই তেওঁলোকৰ কোম্পানীৰ আয় চাৰিগুণ বৃদ্ধি পায় তেওঁৰ স্বামী অ.পি. জিন্দাল এজন অভিযন্তা আছিল তেওঁ ১৯৫২ চনত জিন্দাল গ্ৰুপ প্ৰতিষ্ঠা কৰিছিল পৰৱৰ্তী সময়ত ই ইস্পাত, শক্তি, খনি, তেল আৰু গেছৰ ক্ষেত্ৰকেইখনৰ লগত জড়িত হৈ পৰে তেওঁলোকৰ ব্যৱসায়ৰ চাৰিটা শাখা তেওঁৰ চাৰিজন পুত্ৰ পৃথ্বীৰাজ জিন্দাল, সজ্জন জিন্দাল, ৰতন জিন্দাল আৰু নবীন জিন্দালৰ দ্বাৰা পৰিচালিত হয় জিন্দাল ষ্টীল ভাৰতৰ তৃতীয় বৃহত্তম ইস্পাত উৎপাদক

তেওঁ হাৰিয়ানাৰ হিচাৰ সমষ্টিৰ পৰা কংগ্ৰেছৰ হৈ হাৰিয়ানা বিধানসভালৈ নিৰ্বাচিত হৈছিল ইয়াৰ লগতে তেওঁ হাৰিয়ানা চৰকাৰৰ মন্ত্ৰীও আছিল ২০১৪ চনৰ হাৰিয়ানা বিধানসভা নিৰ্বাচনত তেওঁ পৰাজিত হৈছিল তেওঁ ভাৰতীয় জাতীয় কংগ্ৰেছৰ সদস্য

ৰাজনৈতিক জীৱন
২০০৫ চনত সাৱিত্ৰী জিন্দাল হিচাৰ সমষ্টিৰ পৰা হাৰিয়ানা বিধানসভালৈ নিৰ্বাচিত হৈছিল ইয়াৰ আগতে এই সমষ্টিৰ পৰা তেওঁৰ স্বামীয়ে কেইবাবাৰো বিধানসভালৈ প্ৰতিনিধিত্ব আগবঢ়াইছিল ২০০৯ চনত তেওঁ আকৌ একে সমষ্টিৰ পৰা বিধানসভালৈ নিৰ্বাচিত হয় আৰু ২০১৩ চনৰ ২৯ অক্টোবৰত তেওঁ হাৰিয়ানা চৰকাৰৰ কেবিনেট মন্ত্ৰী হিচাপে শপত গ্ৰহণ কৰে মন্ত্ৰী হিচাপে তেওঁ কৰ আৰু দুৰ্যোগ ব্যৱস্থাপনা, একীকৰণ, পুনৰ্বাসন আৰু গৃহ-নিৰ্মাণ আৰু চহৰীয়া স্থানীয় সংস্থা আৰু গৃহ-নিৰ্মাণৰ ৰাজ্যিক মন্ত্ৰীৰ দপ্তৰৰ কাৰ্যভাৰ লাভ কৰিছিল

বঁটা আৰু সন্মান
সাৱিত্ৰী জিন্দাল ভাৰতৰ আটাইতকৈ ধনী মহিলা ২০১৬ চনৰ ফৰ্ব্ছ আলোচনীৰ মতে তেওঁ প্ৰায় ৪ বিলিয়ন আমেৰিকান ডলাৰ আয়ৰে ভাৰতৰ ১৬তম আটাইতকৈ ধনী ব্যক্তি আছিল ইয়াৰ লগতে তেওঁ ২০১৬ চনত বিশ্বৰ ৪৫৩তম আটাইতকৈ ধনী ব্যক্তি আছিল তেওঁ বিশ্বৰ সপ্তম আটাইতকৈ ধনী মাতৃ আৰু তেওঁৰ স্বামীয়ে আৰম্ভ কৰা সামাজিক কাৰ্যসমূহলৈ তেওঁ অৱদান আগবঢ়ায়
২০১৯ চনৰ ফৰ্ব্ছ আলোচনীৰ মতে তেওঁ ভাৰতৰ আটাইতকৈ বেছি ধনী মহিলা ফৰ্ব্ছ ইণ্ডিয়াৰ তালিকাত তেওঁ ভাৰতৰ ২০তম আটাইতকৈ ধনী ব্যক্তি ২০০৮ চনত অখিল ভাৰতীয় তেৰাপন্থ মহিলা মণ্ডলে তেওঁক আচাৰ্য তুলসী কৃতিত্ব পুৰস্কাৰ আগবঢ়ায়অখিল ভাৰতীয় তেৰাপন্থ মহিলা মণ্ডল

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ ব্যৱসায়ী
শ্ৰেণী:ভাৰতীয় ৰাজনীতিবিদ
সাবিত্ৰী নিগম (, ১৯১৯-১৯৮৫) এগৰাকী ভাৰতীয় ৰাজনীতিবিদ তেওঁ সংসদৰ সদস্য আছিল তেওঁ ৰাজ্য সভা আৰু লোকসভা-দুয়োখনতে প্ৰতিনিধিত্ব কৰিছিল তেওঁ উত্তৰ প্ৰদেশ ভাৰতীয় জাতীয় কংগ্ৰেছৰ সদস্য তেওঁ উত্তৰ প্ৰদেশৰ পৰা ৰাজ্যসভাত প্ৰতিনিধিত্ব কৰিছিল আনহাতে উত্তৰপ্ৰদেশৰে বান্দ্ৰাৰ পৰা লোকসভালৈ নিৰ্বাচিত হৈছিল

তেওঁ ইণ্ডিয়ান ফেডাৰেচন অৱ ইউনাইটেড নেচনছ এছচিয়েশ্যনৰ সভানেত্ৰী হিচাপেও কাৰ্যনিৰ্বাহ কৰিছিল

তেওঁ ভাৰতৰ ফুড এণ্ড নিউট্ৰিচন বৰ্ড, গভৰ্ণৰ বৰ্ডৰ সদস্য আছিল  তেওঁ ভাৰতীয় গৃহিণী সংস্থাৰ সভাপতি হিচাপে দায়িত্ব পালন কৰিছিল
 তথ্যসূত্ৰ 

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:উত্তৰ প্ৰদেশৰ ব্যক্তি
সাৱিত্ৰীবাই জ্যোতিৰাও ফুলে (; ৩ জানুৱাৰী ১৮৩১ - ১০ মাৰ্চ ১৮৯৭) এগৰাকী ভাৰতীয় সমাজ সংস্কাৰক আৰু কবি তেওঁ আৰু তেওঁৰ স্বামী জ্যোতিৰাও ফুলে একেলগে ব্ৰিটিছ শাসনৰ কালছোৱাত মহিলাৰ অধিকাৰৰ বাবে কাম কৰিছিল ১৮৪৮ চনত ফুলে আৰু তেওঁৰ স্বামীয়ে পুণেৰ ভিড়া ৱাডাত ভাৰতৰ প্ৰথম মহিলা বিদ্যালয় স্থাপন কৰে মানুহৰ জাতি আৰু লিংগৰ ভিত্তিত কৰা অন্যায় আৰু আৰু বৰ্ণ বৈষম্য আঁতৰ কৰিবলৈ তেওঁ কঠিন পৰিশ্ৰম কৰিছিল সেইবাবে তেওঁক মহাৰাষ্ট্ৰৰ এগৰাকী গুৰুত্বপূৰ্ণ সমাজ সংস্কাৰক বুলি গণ্য কৰা হয় 

২০১৭ চনৰ ৩ জানুৱাৰী তাৰিখে চাৰ্ছ ইঞ্জিন গুগলে তেওঁৰ ১৮৬তম জন্মদিন গুগল ডুদুলেৰে তেওঁক সন্মানিত কৰে

প্ৰাৰম্ভিক জীৱন 
১৮৩১ চনত মহাৰাষ্ট্ৰৰ নাইগাঁৱত সাৱিত্ৰীবাইৰ জন্ম হয় সাধাৰণ কৃষক পৰিয়ালত তেওঁৰ জন্ম হৈছিল মাত্ৰ ন বছৰ বয়সতে ১৮৪০ চনত তেওঁ বাৰ বছৰীয়া জ্যোতিৰাও ফুলেৰ লগত বিবাহ পাশত আৱদ্ধ হয় তেওঁলোকৰ কোনো সন্তান নাছিল কিন্তু পিছলৈ তেওঁলোকে যশৱন্তৰাও নামৰ বিধৱা ব্ৰাহ্মণ এগৰাকীৰ পুত্ৰ তুলি লয়

কবিতা
সাৱিত্ৰীবাই এগৰাকী আগশাৰীৰ মাৰাঠী কবি আছিল তেওঁ ভেদ-ভাৱৰ ওপৰত কেইবাটাও কবিতা লিখি মানুহক শিক্ষা গ্ৰহণ কৰিবলৈ প্ৰেৰণা যোগাইছিল     :.20150103----          ,   ,    978-81-906277-0-2 মৰণোত্তৰ ভাবে তেওঁৰ দুখনি কবিতা পুথি "কাব্য ফুলে (১৯৩৪)" আৰু "বাভানকাশী সুৱধ ৰত্নাকৰ (১৯৮১)" প্ৰকাশিত হয় 
 সাৱিত্ৰীবাই আৰু তেওঁৰ স্বামী জ্যোতিৰাও ফুলেৰ প্ৰতিমূৰ্তি

 মৃত্যু 
১৮৯৭ চনৰ ১০ মাৰ্চ তাৰিখে প্লেগ ৰোগত সাৱিত্ৰীবাইৰ মৃত্যু হয় প্লেগ মহামাৰীত তেওঁ ৰোগী সমূহক সেৱা শুশ্ৰূষা কৰিছিল প্লেগ এক প্ৰকাৰৰ সংক্ৰামক ৰোগ সেয়ে ৰোগীৰ সংস্পৰ্শত থকাৰ বাবে তেওঁৰো প্লেগ বেমাৰ হৈ পৰে আৰু মৃত্যু হয় 

বঁটা আৰু সন্মান
 মহাৰাষ্ট্ৰ চৰকাৰে তেওঁৰ নামত এক বঁটা প্ৰদান কৰে সমাজৰ সংস্কাৰ সাধন কৰা ক্ষেত্ৰত অহোপুৰুষাৰ্থ কৰা নাৰীক এই বঁটা প্ৰদান কৰা হয় 
 ২০১৫ চনত পুণে বিশ্ববিদ্যালয় তেওঁৰ সন্মানাৰ্থে সাৱিত্ৰীবাই ফুলে পুণে বিশ্ববিদ্যালয় হিচাপে নামকৰণ কৰা হয়
১৯৯৮ চনৰ ১০ মাৰ্চত তেওঁৰ জন্ম দিৱসৰ লগত সংগতি ৰাখি ভাৰতীয় ডাক বিভাগে তেওঁৰ নামত এক ডাক টিকট প্ৰচলন কৰে 
 ২০১৭ চনৰ ৩ জানুৱাৰী তাৰিখে চাৰ্ছ ইঞ্জিন গুগলে তেওঁৰ ১৮৬তম জন্মদিন গুগল ডুদুলেৰে তেওঁক সন্মানিত কৰে

গ্ৰন্থৰাজি
           ,   ,    978-81-906277-0-2

তথ্য উৎস

বহিঃসংযোগ

 
 সাৱিত্ৰীবাই ফুলে, ভাৰতৰ প্ৰথম শিক্ষয়িত্ৰী

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:মাৰাঠী ব্যক্তি
শ্ৰেণী:সমাজ সংস্কাৰক
শ্ৰেণী:শিক্ষাবিদ
সিংহ () ৰাশি পঞ্চম জ্যোতিষচিহ্ন ই হৈছে সিংহ নক্ষত্ৰমণ্ডলৰ পৰা উদ্ভৱ হোৱা ৰাশি ই সৌৰবন্ধনীৰ ১২০-১৫০ ইক্লিপ্টিক দ্ৰাঘিমাংশলৈ বিস্তৃত গ্ৰীষ্মমণ্ডলীয় ৰাশিৰ অধীনত (পশ্চিমীয়া জ্যোতিষশাস্ত্ৰত সচৰাচৰ ব্যৱহৃত) সূৰ্যই এই চিহ্নত গড়ে ২৩ জুলাইৰ পৰা ২২ আগষ্টলৈ পৰিবহণ কৰে

সিংহ ৰাশিটো জুইৰ সৈতে সম্পৰ্কিত, মেষ আৰু ধনুৰাশিৰ সৈতে, ইয়াৰ পদ্ধতি স্থিৰ গ্ৰীষ্মমণ্ডলীয় ৰাশিৰ অধীনত, সূৰ্যই প্ৰতি বছৰে গড়ে ২৩ জুলাইৰ পৰা ২২ আগষ্টৰ ভিতৰত এই মণ্ডল পৰিবহণ কৰে, আৰু পাৰ্শ্বীয় ৰাশিৰ অধীনত, সূৰ্যই বৰ্তমান এই মণ্ডলটো প্ৰায় ১৬ আগষ্টৰ পৰা ১৫ ছেপ্টেম্বৰলৈ পৰিবহণ কৰে সিংহ নক্ষত্ৰটো পৌৰাণিক নেমিন সিংহৰ সৈতে সম্পৰ্কিত  গ্ৰীক পুৰাণত সিংহ এক অতি গুৰুত্বপূৰ্ণ আৰু বিশিষ্ট প্ৰতীক ইয়াৰ বিপৰীত চিহ্ন হৈছে কুম্ভ
260260ভাৰত বৰ্ষৰ ৰজা জাহাংগীৰৰ দ্বাৰা প্ৰৱৰ্তন কৰা সোণৰ মুদ্ৰাত সিংহ ৰাশিৰ চিহ্ন

 ইতিহাস 
ইজিপ্তৰ লোকসকলে এই তাৰকামণ্ডলীৰ উপাসনা কৰিছিল নাইল নদীৰ বানৰ সময়ত দেখা পোৱাৰ বাবে ইয়াক তেওঁলোকে খেম বুলিছিল এই অনুষ্ঠানে আগন্তুক বছৰটোত শস্যৰ প্ৰাচুৰ্যক সূচাইছিল আৰু মানুহবোৰে ইয়াক পৃথিৱীয়ে দিয়া এক উপহাৰ হিচাপে গণ্য কৰিছিল ইজিপ্তৰ শাসক টুটানখামুনৰ স্বৰ্ণ সিংহাসন সিংহৰ শিৰৰ আকৃতিৰে সজ্জিত কৰা হৈছিল য'ত সিংহৰ আগঠেং দুটা বহাৰ ঠাইত লগ হৈছিল আৰু দুয়ো ঠেঙৰ মূৰত নখযুক্ত হাঁতোৰা আছিল ই ক্ষমতা আৰু ৰাজকীয় চিহ্নক সূচাইছিল

তথ্যসূত্ৰ

উৎস

    ,     ,       0, 30....

বাহ্যিক সংযোগ

     ( 300       )
সিংহ আৰু নিগনিৰ উপকথাৰ দুটা দৃশ্য
সিংহ আৰু নিগনি ইছপৰ  এটা অন্যতম সাধুকথা গল্পৰ শ্ৰেণীবিভাজনৰ এক বিশেষ পদ্ধতি পেৰী সূচকাংকত এই গল্পটোৱে ১৫০ নম্বৰ স্থান লাভ কৰিছে কাহিনীটোৰ কেইবাটাও পূবৰ সংস্কৰণ আছে, যিবোৰে আকাৰ বা আখ্যান নিৰ্বিশেষে পাৰস্পৰিক সম্পৰ্ক প্ৰদৰ্শন কৰে ৰেনেছাঁৰ সময়ত লিখা এই উপকথাৰ পৰিশিষ্টটোৱে সামাজিক উচ্চাকাংক্ষাক নিন্দা কৰে এই কাহিনীৰ দ্বিতীয় খণ্ডও আছে

 সাহিত্যত উপকথা 

এই কাহিনীটোৰ আটাইতকৈ পুৰণি সংস্কৰণবোৰত লিপিবদ্ধ কৰা হৈছে যে এবাৰ নিগনিয়ে সিংহক টোপনিৰ পৰা জগাইছিল, আৰু সিংহই তাক ভাবুকি দিছিল নিগনিটোৱে ক্ষমা বিচাৰি কয় যে সিংহই তেওঁৰ দৰে অযোগ্য চিকাৰ কৰাটো সন্মানজনক নহয় সিংহই মান্তি হৈ নিগনিটোক মুক্ত কৰে পিছত সিংহটো চিকাৰীৰ জালত ধৰা পৰিল সিংহৰ গৰ্জন শুনি নিগনিটোৱে সিংহৰ দয়া মনত পেলাই ৰছীডাল কাটি মুক্ত কৰি দিলে কাহিনীটোৰ মূল নৈতিকতা হল ক্ষমাৰ পুৰস্কাৰ আৰু সৰু মানুহে ডাঙৰ মানুহক সহায় কৰিব নোৱাৰাটো কেতিয়াও নহয় পিছৰ ইংৰাজী সংস্কৰণত উল্লেখ আছে যে নিগনিয়ে সিংহৰ অনুগ্ৰহ ঘূৰাই দিয়াৰ প্ৰতিশ্ৰুতি দিছিল এইটো চাগে মনোৰঞ্জনৰ বাবে আৰু কাহিনীৰ পটভূমি শক্তিশালী কৰাৰ বাবে কৰা হৈছে

স্কটিছ কবি ৰবাৰ্ট হেনৰিছনে ১৪৮০ চনত তেওঁৰ নৈতিক কাহিনীত এই কাহিনীটোৰ এটা সংস্কৰণ অন্তৰ্ভুক্ত কৰিছিল যিয়ে নিগনিয়ে কৰা আবেদনৰ বিষয়ে বিশদভাৱে উল্লেখ কৰে আৰু ইয়াৰ ফলত আইন, ন্যায় আৰু ৰাজনীতিৰ গুৰুতৰ বিষয় উত্থাপন কৰে কাব্যিক ৰূপত লিখা গল্পটোৰ এই বিশেষ সংস্কৰণটোত ৪৩টা স্তৱক আছে, ইয়াৰে প্ৰথম বাৰটা স্তৱকত ইছপৰ সৈতে হোৱা সপোনৰ মুখামুখিৰ বৰ্ণনা কৰা হৈছে আৰু শেষৰ ছটা স্তৱকত নৈতিক পৰামৰ্শ আছে উপকথাৰ বিস্তাৰিত সংস্কৰণত ১৩-৩৬ নং স্তৱক আছে ১৬৮৭ চনত ফ্ৰান্সিছ বাৰ্লোৱে লিখা উপকথাৰ এটা সংস্কৰণে এক বেলেগ ৰাজনৈতিক শিক্ষা আগবঢ়াইছে; তাত কবি আফ্ৰা বেনে মন্তব্য কৰিছে যে কোনো ধৰণৰ সেৱাক তুচ্ছজ্ঞান কৰিব নোৱাৰি, কাৰণ নম্ৰ নিগনিয়ে যেনেকৈ জন্তুৰ ৰজাক সহায় কৰিছিল, ঠিক তেনেকৈয়ে যেতিয়া ৰজা চাৰ্লছ ৱৰ্চেষ্টাৰৰ যুদ্ধৰ পিছত পলায়ন কৰিছিল, তেতিয়া "এটা ওক গছে গৌৰৱময় ৰজাক আত্মগোপনৰ ঠাই দি ৰক্ষা কৰিছিল"

ষোড়শ শতিকাৰ ফৰাচী কবি ক্লেমেণ্ট মাৰোটেও তেওঁৰ বন্ধু লিঅন জামেটলৈ লিখা এখন চিঠিত ১৫৩৪ চনত প্ৰথম প্ৰকাশিত দ্য লায়ন এণ্ড দ্য মাউছৰ কাহিনীৰ বিস্তৃত সংস্কৰণৰ বৰ্ণনা কৰিছে পিছৰ শতিকাবোৰত লা ফণ্টেইনৰ ফেবলছত কাহিনীটোৰ চুটি সংস্কৰণ অন্তৰ্ভুক্ত কৰা হৈছিল

কলাত্মক প্ৰয়োগ


বিলডেন আৰু জি সংগ্ৰহালয়ত টম অটাৰনেছৰ ভাস্কৰ্য্য

জন ডয়েল (শিল্পী) দ্বাৰা ক্ৰীম ৰঙৰ পটভূমিত ক'লা পেঞ্চিলত লিথ'গ্ৰাফ, ১৮৪৪

তথ্যসূত্ৰ

শ্ৰেণী:লোককথা
শ্ৰেণী:সাধু
শ্ৰেণী:সাধুকথা
শ্ৰেণী:ঈছপৰ সাধু
সিংহ দৰবাৰ (বা, সিংহ কাৰেং) (নেপালী:  , ইংৰাজী:  ) হল নেপালৰ ৰাজধানী কাঠমাণ্ডুত থকা ৰাণা বংশৰ এটা কাৰেং কাঠমাণ্ডুৰ মধ্যভাগত তথা বাবৰ মহল আৰু থাপাথালি দৰবাৰৰ উত্তৰদিশে আৰু ভদ্ৰকালিৰ পূৱদিশে সিংহ কাৰেং অৱস্থিত ১৯০৮ চনৰ জুন মাহত চন্দ্ৰ ছামছেৰ জে.বি.আৰে. এই কাৰেংটো নিৰ্মাণ কৰিছিল

ইতিহাস
প্ৰধানমন্ত্ৰী পদত অধিষ্ঠিত হোৱাৰ পাছতেই ছামছেৰে সিংহ কাৰেং নিৰ্মাণ কৰিছিল প্ৰথমাৱস্থাত এইটো আছিল এটা সৰু ব্যক্তিগত বাসগৃহ, কিন্তু নিৰ্মাণৰ সময়ছোৱাত ই ডাঙৰ হৈ পৰে নিৰ্মাণৰ পাছতেই ছামছেৰে এই সম্পত্তি নেপাল চৰকাৰক প্ৰধানমন্ত্ৰীৰ চৰকাৰী বাসগৃহ হিচাপে ২০ মিলিয়ন নেপালী টকাত বিক্ৰী কৰি দিয়ে ১৯২৯ চনত তেঁওৰ মৃত্যুৰ পাছত, সিংহ কাৰেং ৰাণা বংশৰ প্ৰধানমন্ত্ৰীসকলৰ (পদ্ম ছামছেৰ জে.বি.আৰ.ৰ বাহিৰে) চৰকাৰী বাসগৃহ হিচাপে ব্যৱহাৰ কৰা হৈছিল সিংহ কাৰেং দখল কৰা ৰাণা বংশৰ অন্তিম প্ৰধানমন্ত্ৰী আছিল মোহন ছামছেৰ জে.বি.আৰ. আনকি ১৯৫১ চনত ৰাণা বংশ ক্ষমতাচ্যুত হোৱাৰ পাছতো মোহন ছামছেৰে সিংহ কাৰেঙত আছিল, কিন্তু ১৯৫৩ চনত সিংহ কাৰেং এৰিবলৈ তেঁওক চৰকাৰে আদেশ দিছিল পাছলৈ সিংহ কাৰেং জাতীয় সম্পত্তি হিচাপে পৰিগণিত হয়

কাৰেঙৰ আৰ্হি
বাহ্যিক গাঁথনি
কুমাৰ নৰসিংহ ৰাণা আৰু কিশোৰ নৰসিংহ ৰাণাই ইয়াৰ গাঁথনি ৰূপাংকন কৰিছিল পেলেডিয়ান স্থাপত্য, কৰিনথিয়ান, নব্য-ধ্ৰুপদী স্থাপত্য শৈলীৰ আৰ্হিত সিংহ কাৰেং নিৰ্মাণ কৰা হয়

আভ্যন্তৰীণ গাঁথনি
১৯৭৩ চনৰ অগ্নিকাণ্ডৰ আগলৈ সিংহ কাৰেঙৰ সাতখন প্ৰাংগণ আৰু ১৭০০ টা কক্ষ আছিল প্ৰতিটো কক্ষৰ মজিয়া মাৰ্বলৰে নিৰ্মিত, ৰূপালী আচবাব আৰু স্ফটিক বিজুলী বাতিৰে পৰিপূৰ্ণ আছিল

ৰাজ্যিক সভাঘৰ
ৰাজ্যিক সভাঘৰ হল সিংহ কাৰেঙৰ আটাইতকৈ ডাঙৰ আৰু আটাইতকৈ আলংকাৰিক কক্ষ এই সভাঘৰটো বিদেশৰ পৰা আমদানি কৰা সামগ্ৰীৰে সজা হৈছিল; যেনে- মুৰান কাঁচৰ বিজুলী বাতি, বেলজিয়ান দাপোণ আৰু ইটালিয়ান মাৰ্বলৰ মজিয়া লগতে বেৰ আৰু আটালত খদিত বিভিন্ন ধৰণৰ ফুলৰ নমুনা 

গেলেৰী বৈঠক
চন্দ্ৰ ছামছেৰে এটা ব্যক্তিগত নাটশালা বা ৰংগালয় নিৰ্মাণ কৰিছিল যাৰ নাম গেলেৰী বৈঠক (কলা-বীথিকা বৈঠক) ৰখা হৈছিল ইয়াক সংসদ ভৱন হিচাপে ব্যৱহাৰ কৰা হৈছিল

নেপাল চৰকাৰৰ অধীনত
বংশগত প্ৰধানমন্ত্ৰী (ৰাণাসকল) পদ্ধতিৰ অৱসান ঘটাৰ পাছতেই নেপাল চৰকাৰে এই কাৰেং চৌহদটো চৰকাৰী কাৰ্যালয়ৰ গৃহ হিচাপে ব্যৱহাৰ কৰিছিল কাৰেং চৌহদটো নেপাল সংসদৰ প্ৰতিনিধি সভা আৰু ৰাষ্ট্ৰীয় সভাৰ দ্বাৰা দখল কৰা হৈছিল ইয়াত ২০ টা মন্ত্ৰণালয় আৰু চৰকাৰী কাৰ্যালয় ৰখা হয় সিংহ কাৰেঙতেই ৰেডিঅ নেপাল আৰু নেপাল দূৰদৰ্শনৰ প্ৰধান কাৰ্যালয় আছে

দুৰ্ঘটনাসমূহ
১৯৭৩ চনৰ অগ্নিকাণ্ড
১৯৭৩ চনৰ ৯ জুলাই, সোমাবাৰে সিংহ কাৰেঙত ভয়ানক অগ্নিকাণ্ড সংঘটিত হৈছিল যাৰ ফলত সিংহ কাৰেঙৰ বহুখিনি ক্ষতি হৈছিল
২০১৫ চনৰ ভূঁইকঁপ
২০১৫ চনৰ এপ্ৰিল মাহত নেপালত সংঘটিত ভূঁইকঁপত সিংহ কাৰেং গুৰুতৰভাৱে ক্ষতিগ্ৰস্ত হৈছিল:.20150520----

 আলোকচিত্ৰৰ ভঁৰাল 

তথ্য সংগ্ৰহ

বাহ্যিক সংযোগ

শ্ৰেণী:স্থাপত্য
সিংহ-নেজীয়া বান্দৰ (), হৈছে দক্ষিণ ভাৰতৰ পশ্চিম ঘাটৰ এবিধ পুৰণি বান্দৰ প্ৰজাতিৰ জীৱ

বৈশিষ্ট্যসমূহ
নেদাৰলেণ্ডৰ লেইডেনৰ নেচাৰেলিছ বায়ডাইভাৰচিটি চেণ্টাৰত এই প্ৰজাতিৰ বান্দৰৰ এটা মূৰ সংৰক্ষিত হৈ আছে এইটো ক'লা নোমেৰে আবৃত, আৰু মুখখন  ধূসৰ বা ৰূপালী ৰঙৰ আকৰ্ষণীয় চুলিৰে আগুৰি আছে এই বৈশিষ্ট্য সাধাৰণতে দুয়োটা লিংগতে পোৱা যায় ইহঁতৰ মুখখন  চুলিবিহীন আৰু কলা এবছৰৰো কম বয়সৰ কেঁচুৱা অৱস্থাত অৱশ্যে গোলাপী ৰঙৰ হয় এই বান্দৰৰ প্ৰজাতিটোক ইহঁতৰ চুলিৰ ধৰণৰ বাবে নহয়; দীঘল, পাতল আৰু উলংগ, দেখাত সিংহৰ দৰে কলা নেগুৰৰ গুৰিত একোঁচা চুলি থকাৰ বাবেহে এইবুলি নামাকৰণ কৰা হৈছে ইহঁতৰ নেগুৰৰ দৈৰ্ঘ্য প্ৰায় ২৫ চে.মি.(৯.৮ ইঞ্চি) চকু দুটা হেজেলনাটৰ ছাঁৰ দৰে আৰু চকুৰ পতা কলাকৈ জিলিকা আন বান্দৰৰৰ দৰে সিংহৰ নেগুৰযুক্ত বান্দৰৰো খাদ্য সংৰক্ষণৰ বাবে উপযোগীকৈ গালৰ দুয়োফালে গভীৰকৈ থোপা থাকে মুখখনক আগুৰি থকা চুলিৰ বাবে এই বান্দৰবিধে জাৰ্মান নাম  "বিয়েৰ্ড এপে" পাইছে মূৰৰ সৈতে শৰীৰৰ দৈৰ্ঘ্য ৪২৬১ চে.মি. (১৭২৪ ইঞ্চি) আৰু ওজন ২১০ কিলোগ্ৰাম (৪.৪২২.০ পাউণ্ড) ই সৰু আকাৰৰ মেকাক প্ৰজাতিৰ ভিতৰত স্থান লাভ কৰিছে নৱজাতকৰ মুখখন পাতল আৰু চুলি নাথাকে, জন্মৰ দুমাহৰ পিছত প্ৰাপ্তবয়স্ক চুলিবোৰ বাঢ়িবলৈ ধৰে

তথ্যসূত্ৰ
সিংহ , পেন্থেৰা লিঅ' হৈছে পেন্থেৰা গণৰ অন্তৰ্গত এবিধ স্তন্যপায়ী প্ৰাণী ইহঁত ফেলেডি পৰিয়ালৰ পাঁচ প্ৰকাৰৰ বৃহৎ মেকুৰীজাতীয় প্ৰাণীৰ অন্যতম আফ্ৰিকীয় সিংহ বুলিলে আফ্ৰিকাৰ অৰণ্যত পোৱা কেইবা প্ৰকাৰৰ উপ-প্ৰজাতিক বুজায় এটা পূৰ্ণবয়স্ক মতা সিংহৰ ওজন প্ৰায়  পৰ্যন্ত হ'ব পাৰে, ই বাঘৰ পিছতেই জীৱিত মেকুৰীজাতীয় প্ৰাণীৰ ভিতৰত দ্বিতীয় বৃহত্তম প্ৰাণী বৰ্তমান আফ্ৰিকাৰ উপ-চাহাৰা অঞ্চল আৰু এচিয়াত (বিলুপ্ত প্ৰায় অৱস্থাত ভাৰতৰ গিৰ ৰাষ্ট্ৰীয় উদ্যানত) বন্য সিংহ পোৱা যায়, বাকী উত্তৰ আফ্ৰিকা আৰু দক্ষিণ পশ্চিম এচিয়াৰ সিংহবোৰ ঐতিহাসিক সময়তেই বিলুপ্ত হৈ গল বুলি কোৱা হয় প্ৰায় ১০ হেজাৰ বছৰ আগৰ প্লেষ্ট'চিন যুগলৈকে সিংহবোৰ মানুহৰ পাছতেই আটাইতকৈ বেচি বিস্তাৰিত ব়হৎ স্তন্যপায়ী স্থলচৰ প্ৰাণী ইহঁতক আফ্ৰিকাৰ অধিকাংশ অঞ্চল, পশ্চিম ইউৰোপৰ পৰা ভাৰতলৈকে ইউৰেচিয়া আৰু ইউকোনৰ পৰা পেৰু পৰ্যন্ত আমেৰিকাত দেখা পোৱা যায় সিংহ একপ্ৰকাৰৰ বিপন্ন প্ৰাণী

অৰণ্যত, মতা সিংহ কেতিয়াবা ১০ৰ পৰা ১৪ বছৰ পৰ্যন্ত জীৱাই থাকে, প্ৰভূত্ব বিস্তাৰৰ বাবে ইহঁতৰ নিজৰ মাজতে হোৱা দন্দবোৰত পোৱা আঘাতে ইহঁতৰ জীৱনকাল হ্ৰাস কৰে অন্যথা ইহঁত ২০ বছৰ পৰ্যন্ত জীৱাই থাকিব পাৰে সিংহবোৰ সাধাৰণতে ছাভানা আৰু তৃণভূমিত বাস কৰে, যদিও ইহঁতক জোপোহা আৰু অনণ্য অঞ্চলতো পোৱা যায় অন্য মেকুৰীজাতীয় জন্তুৰ তুলনাত সিংহবোৰ যথেষ্ট সামাজিক সিংহৰ এটা জুমত সম্বন্ধীয় মাইকী, সিহঁতৰ সন্তান আৰু কেইটামান মতা সিংহ থাকে মাইকী সিংহবোৰে লগলাগি, ডাঙৰ আকাৰৰ খুৰাষুক্ত স্তন্যপায়ীৰ চিকাৰ কৰে সিংহবোৰ শীৰ্খস্থানৰ উপভোক্তা, যদিও ইহঁতক অপমাৰ্জক বুলিবও পাৰি সাধাৰণতে সিংহই মানুহৰ চিকাৰ নকৰে, কিন্তু কেতিয়াবা কিছুমানে কৰে ইহঁতে প্ৰধানকৈ দিনৰ ভাগত শুৱে, প্ৰাথমিকভাৱে ৰাতি সক্ৰিয় হয় (নিশাচৰ) আৰু কেতিয়াবা সন্ধাও চিকাৰ কৰে'  . -..   31  2013.   .    .

সিংহৰ উচ্চস্তৰৰ লিংগীয় বৈষমতা আছে, কেশৰৰ দ্বাৰা মতাবোৰক সহজে চিনাক্ত কৰিব পাৰি মানৱ সংস্কৃতিত সিংহৰ মুখাবয়বৰ ছবিৰ বহুল ব্যৱহাৰ কৰা হয়, ভাস্কৰ্য, চিত্ৰকলা, ৰাষ্ট্ৰীয় পতাকা আৰু চলচিত্ৰ তথা সাহিত্য ক্ষেত্ৰতো ব্যৱহৃত হয়

তথ্য সংগ্ৰহ

শ্ৰেণী:স্তন্যপায়ী প্ৰাণী
শ্ৰেণী:মাংসভোজী
সিংহল () উচ্চৰণ: সিংহলো বা "সিংহলী ভাষা" শ্ৰীলঙ্কাৰ মূল ভাষা শ্ৰীলঙ্কাৰ প্ৰায় ২ মিলিয়ন মানুহে সিংহল ভাষাত কথা কয় এই ভাষাটো সিংহল লিপিৰে লিখা হয় খ্ৰীষ্টপূৰ্ৱ ৩য় শতিকাত সিংহল ভাষাত লিখা শিলালিপি পোৱা হৈছে ১০ম শতিকাৰ পৰা আৰম্ভ কৰি ভাষাটোত সমৃদ্ধ বৌদ্ধ সাহিত্য ৰচিত হৈছে ১৯৫৬ চনত শ্ৰীলঙ্কাত সিংহল ভাষাক একমাত্ৰ চৰকাৰী ভাষা হিচাবে প্ৰতিষ্ঠা কৰাৰ চেষ্টা কৰা হৈছিল তেতিয়া তাৰ তামিল সংখ্যালঘু জনগোষ্ঠীয়ে আক্ৰমণাত্মক গণবিক্ষোভ চলাইছিল তাৰ ফলশ্ৰুতিতে ১৯৫৮ চনত শ্ৰীলঙ্কাত সিংহল ভাষাৰ লগতে তামিল ভাষাকো বিশেষ চৰকাৰী মৰ্য্যাদা দিয়া হয়

 তথ্যসূত্ৰ 
 
 

 
শ্ৰেণী:ভাষা
শ্ৰেণী:শ্ৰীলংকা
সিংহিকা () অসুৰ ৰজা হিৰণ্যকশিপুৰ কন্যা আছিল আৰু বিষ্ণু ভক্ত প্ৰহ্লাদৰ ভনী আছিল তেওঁক ভগৱান বিষ্ণুৰ দ্বাৰা দুটা শিৰশ্ছেদ কৰা স্বৰভানু () -ৰ মাতৃ হিচাপেও গণ্য কৰা হয়, যাৰ ফলত মুৰৰ অংশৰ পৰা ৰাহু আৰু বাকী শৰীৰৰ পৰা কেতু সৃষ্টি হয় ইয়াৰ উপৰিও তেওঁৰ আন ১০১জন সন্তান আছিল

সিংহিকাই ব্ৰহ্মাৰ পৰা বৰদান পাইছিল যে তেওঁ যিকোনোৰে ছাঁ নিয়ন্ত্ৰণ কৰিব পাৰিছিল পিছত তেওঁ ভগৱান শনিৰ মাতৃ আৰু সূৰ্যদেৱতাৰ পত্নী দেৱী ছায়াক নিয়ন্ত্ৰণ কৰিছিল আৰু শেষত শনি আৰু হনুমানৰ দ্বাৰা পৰাজিত হয় সিংহিকাক হনুমানে মাফ কৰিছিল, কিন্তু তেওঁ সিংহিকাক কৈছিল যে, যেতিয়াই তেওঁ তেওঁক জীৱনৰ পৰৱৰী পৰ্যায়ত বিচাৰি পায় তেওঁ তেওঁক হত্যা কৰিব পিছত, যেতিয়া হনুমান মহাসাগৰত লংকালৈ আৰোহণ কৰি আছিল, অসুৰ ৰাৱণৰ ৰাজ্য, সিংমিকা মহাসাগৰত লুকাই আছিল আৰু হনুমানৰ ছাঁটো কাঢ়িছিল আৰু তেতিয়াই তেওঁক হনুমানে তেওঁৰ হত্যা কৰে

তথ্য সংগ্ৰহ

শ্ৰেণী:হিন্দু কিংবদন্তি
সিংৰাজ আধানা () এজন ভাৰতীয় পেৰালিম্পিয়ান আৰু ক্ৰীড়া পিষ্টল শ্বুটাৰ তেওঁৰ জন্ম হৈছিল ১৯৮২ চনৰ ২৬ জানুৱাৰীত হাৰিয়ানাৰ ফৰিদাবাদত তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকত শ্বুটিং প্ৰতিযোগিতাৰ মিশ্ৰিত পি৪ ৫০ মিটাৰ পিষ্টল এছএইচ১ শাখাত ৰূপৰ পদক আৰু পুৰুষৰ পি১ ১০ মিটাৰ এয়াৰ পিষ্টল এছএইচ১ শাখাত ব্ৰঞ্জৰ পদক অৰ্জন কৰে

কৃতিত্ব
 ফ্ৰান্সৰ চেটৌৰৌত ২০১৮ বিশ্বকাপত পি৪ দলীয় ইভেণ্টত স্বৰ্ণ পদক আৰু পি৪ ব্যক্তিগত ইভেণ্টত ৰূপৰ পদক
 ইণ্ডোনেছিয়াৰ জাকাৰ্টাত পেৰা এছিয়ান গেমছ ২০১৮-ৰ পি৪ শাখাত ব্ৰঞ্জৰ পদক
 সংযুক্ত আৰৱ আমিৰাতৰ আল আইন বিশ্বকাপ ২০১৯-ত পিএল দলীয় ইভেণ্টত স্বৰ্ণ পদক আৰু পি4 ব্যক্তিগত ইভেণ্টত ৰূপৰ পদক
 ২০১৯ অচিজেক বিশ্বকাপত পি১ আৰু পি৪ দলীয় ইভেণ্টত ২টা স্বৰ্ণ পদক আৰু পি৪ ব্যক্তিগত আৰু পি৬ দলীয় ইভেণ্টত ২টা ব্ৰঞ্জৰ পদক
 অষ্ট্ৰেলিয়াৰ চিডনী বিশ্ব চেম্পিয়নশ্বিপ ২০১৯-ত পি৪ দলীয় ইভেণ্টত ব্ৰঞ্জৰ পদক
 সংযুক্ত আৰৱ আমিৰাতৰ আল আইন বিশ্বকাপ ২০২১-ত পি১ দলীয় ইভেণ্টত স্বৰ্ণ পদক, পি৪ দলীয় ইভেণ্টত ৰূপৰ পদক আৰু পি৪ ব্যক্তিগত ইভেণ্টত ব্ৰঞ্জৰ পদক
 ২০২০ গ্ৰীষ্মকালীন পেৰালিম্পিকত পুৰুষৰ পি১ ১০ মিটাৰ এয়াৰ পিষ্টল এছএইচ১ শাখাত ব্ৰঞ্জৰ পদক
 ২০২০ গ্ৰীষ্মকালীন পেৰালিম্পিকত মিশ্ৰিত পি৪ ৫০ মিটাৰ পিষ্টল এছএইচ১ শাখাত ৰূপৰ পদক

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ক্ৰীড়া শ্বুটাৰ
শ্ৰেণী:পেৰালিম্পিকত পদক বিজয়ী ভাৰতীয়
সিজু  হ'ল এবিধ ইউফোৰবীয়াছী () পৰিয়ালৰ অন্তৰ্গত, ইউফোৰবীয়া () জাতিৰ অন্তৰ্গত ৰসাল বনৌষধী কেকটাছৰ সৈতে দেখিবলৈ একেধৰণৰ হোৱা সত্ত্বেও, সিজু গছ কিন্তু কেকটাছ জাতিৰ অন্তৰ্গত নহয় সিজু গছ ওখই প্ৰায় ৫,৬ মিটাৰ মানলৈকে হোৱা দেখা যায় গা-গছত অসংখ্য কাঁইট থাকে গোটেই গা-গছ আৰু পাত বোৰত যথেষ্ট পৰিমাণৰ পানী থাকে পাতবোৰ বৰ মঙহাল হয়

পৰম্পৰাগত ব্যৱহাৰ
বড়োসকলৰ মাজত সিজু গছৰ ব্যৱহাৰৰ প্ৰথা অতীজৰ পৰা দেখা যায় সিজুক বড়োসকলে বাথৌ পূজাত ব্যৱহাৰ কৰে

ঔষধি গুণ
হাত-ভৰিৰ আঙুলিত খুব বিষ হ'লে সিজুৰ মঙহাল কাণ্ডটো ফুটা কৰি আঙুলিত সুমুৱাই থ'লে (এই ৰোগবিধক উজনি অসমত আঙুলিপবা হোৱা বোলে) বিষ বহুখিনি নিৰাময় হয় সিজু গছৰ পাত সিজাই ইয়াৰ ৰসত অলপমান কেঁচা নিমখ দি গৰমে গৰমে খালে বহুদিনীয়া কাহ ভাল হোৱা দেখা যায়ড গায়ত্ৰী অগ্নিবৰা (খাৰঘৰীয়া) (১ - ১৫ ডিছেম্বৰ ২০১২). "কেকটাছ - এবিধ ৰসাল আৰু কৌতূহলী উদ্ভিদ". প্ৰান্তিক খণ্ড ৩২শ বছৰ (১ম সংখ্যা): পৃষ্ঠা ৩২.

তথ্য সংগ্ৰহ

শ্ৰেণী:গুল্ম
শ্ৰেণী:ঔষধি উদ্ভিদ
সিদ্ধাৰ্থ ভট্টাচাৰ্য্য (, জন্ম ১০ জুন ১৯৬১) হৈছে অসমৰ এজন ৰাজনীতিবিদ তথা ভাৰতীয় জনতা পাৰ্টীৰ পৰা নিৰ্বাচিত অসম বিধানসভাৰ সদস্য 

ভট্টাচাৰ্য্য অসমৰ শিক্ষা বিভাগৰ কেবিনেট মন্ত্ৰী আছিল তেওঁ ১৯৯৫ চনত ভাৰতীয় জনতা পাৰ্টীত যোগদান কৰিছিল আৰু ২০১৪ চনলৈকে অসম প্ৰদেশৰ দলীয় সভাপতি আছিল যদিও ২০১৬ চনৰ অসম বিধানসভা নিৰ্বাচনৰ পূৰ্বে তেওঁৰ ঠাইত সৰ্বানন্দ সোণোৱাল অধিষ্ঠিত হৈছিল   ,                   11        ( )    -   
ভট্টাচাৰ্য্যই ভাৰতীয় জাতীয় কংগ্ৰেছ ৰবীন বৰদলৈৰ হাতত ২০১১ চনৰ অসম বিধানসভা নিৰ্বাচন ত গুৱাহাটী পূব সমষ্টি আসনৰপৰা ৩,৯৯৭টা ভোটৰ ব্যৱধানত পৰাজিত হৈছিল কিন্তু, তেওঁ গুৱাহাটী পূব সমষ্টি ৰ পৰা ২০১৬ চনৰ অসম বিধানসভা নিৰ্বাচনত ভাৰতীয় জাতীয় কংগ্ৰেছৰ ববীতা শৰ্মাক অভিলেখ সংখ্যক ৯৬,৬৩৭টা ভোটৰ ব্যৱধানত পৰাস্ত কৰি জয়লাভ কৰিছিল         
তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
সিদ্ধাৰ্থ মালহোত্ৰা (; জন্ম: ১৬ জানুৱাৰী ১৯৮৫) এগৰাকী ভাৰতীয় অভিনেতা তেওঁ মূলতঃ হিন্দী চলচ্চিত্ৰত অভিনয় কৰে তেওঁ এগৰাকী ফেশ্বন মডেল হিচাপে কৰ্মজীৱনৰ আৰম্ভণি কৰিছিল পিছলৈ তেওঁ মাই নেম ইজ খান (২০১০) ছবিখনত কৰণ জোহৰৰ সহকাৰী পৰিচালক হিচাপেও কাম কৰিছিল কৰণ জোহৰ পৰিচালিত ২০১২ চনৰ ছবি ষ্টুডেণ্ট অৱ দ্য ইয়েৰত তেওঁ পোনপ্ৰথমবাৰৰ বাবে মুখ্য চৰিত্ৰত অভিনয় কৰিছিল

তাৰ পিছত মালহোত্ৰাই ব্যৱসায়িকভাৱে সফল হোৱা ছবি যেনে ৰোমান্টিক কমেডী ছবি হাছি তোহ ফচি (২০১৪), থ্ৰিলাৰ ছবি এক ভিলেইন (২০১৪) আৰু পাৰিবাৰিক ছবি কাপুৰ এণ্ড সন্স (২০১৬) আদিত অভিনয় কৰে ২০১৬ চনৰ পৰা ২০১৮ চনলৈকে তেওঁ ফৰ্বছ ইণ্ডিয়াৰ "চেলিব্ৰিটি ১০০" তালিকাখনত স্থান লাভ কৰিছিল এ জেন্টলমেন (২০১৭), আইয়াৰী (২০১৮) আৰু জবৰিয়া জোড়ী (২০১৯)ৰ দৰে তেওঁৰ বহুকেইখন ছবি বক্স অফিছত বিফল হয় কেৰিয়াৰৰ অৱনতিৰ পাছত, তেওঁ যুদ্ধমূলক ছবি শ্বেৰশ্বাহ (২০২১)ত বিক্ৰম বাত্ৰাৰ চৰিত্ৰত অভিনয় কৰে এই ছবিখনে দৰ্শক তথা সমালোচকৰ প্ৰশংসা লাভ কৰে আৰু তেওঁ "শ্ৰেষ্ঠ অভিনেতাৰ ফিল্মফেয়াৰ বঁটা"ৰ বাবে মনোনয়ন লাভ কৰে ২০২৪ চনত তেওঁ একচন থ্ৰিলাৰধৰ্মী ৱেব ধাৰাবাহিক ইণ্ডিয়ান পুলিচ ফৰ্চত মুখ্য চৰিত্ৰত অভিনয় কৰে

অভিনয়ৰ উপৰিও তেওঁ কেইবাটাও ব্ৰেণ্ড আৰু প্ৰডাক্টৰ এম্বেছাদৰ হিচাপে কাম কৰে ২০২৩ চনত অভিনেত্ৰী কিয়াৰা আদৱানীৰ সৈতে তেওঁ বিবাহপাশত আবদ্ধ হয়৷

 প্ৰাৰম্ভিক জীৱন আৰু কৰ্ম 
ভাৰতৰ দিল্লীৰ এটি পাঞ্জাবী হিন্দু পৰিয়ালত মালহোত্ৰাই জন্মগ্ৰহণ কৰিছিল তেওঁৰ পিতৃ মাৰ্চেণ্ট নেভিৰ প্ৰাক্তন অধিনায়ক সুনীল মালহোত্ৰা আৰু মাতৃ ৰিম্মা মালহোত্ৰা 

মালহোত্ৰাই ডন বস্কো স্কুল (অলকানন্দা, নতুন দিল্লী), আৰু দিল্লীৰ নেভাল পাব্লিক স্কুলত শিক্ষা গ্ৰহণ কৰিছিল ইয়াৰ পিছত তেওঁ দিল্লীৰ শ্বহীদ ভগত সিং মহাবিদ্যালয়ৰ পৰা স্নাতক ডিগ্ৰী লাভ কৰিছিল
 ১৮ বছৰ বয়সত তেওঁ মডেলিং আৰম্ভ কৰে সফলতা লাভ কৰে যদিও তেওঁ এই বৃত্তিটোত অসন্তুষ্ট হয় আৰু চাৰি বছৰৰ পাছত বৃত্তিটো এৰি দিয়াৰ সিদ্ধান্ত লয়

 তথ্য উৎস 

 বাহ্যিক সংযোগ 

 
 
 সিদ্ধাৰ্থ মালহোত্ৰা সম্পৰ্কে বলিউড হাংগামাত থকা তথ্য

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেতা
শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:ভাৰতীয় পুৰুষ মডেল
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:দিল্লীৰ অভিনেতা
সিদ্ধাৰ্থ নাৰায়ণ () (জন্ম: ১৭ এপ্ৰিল ১৯৭৯) মূলতঃ এজন তামিল চলচ্চিত্ৰ অভিনেতা, গায়ক, লেখক আৰু পৰিচালক  ব্যৱসায় ব্যৱস্থাপনাৰ শিক্ষা সাং কৰি সিদ্ধাৰ্থই চলচ্চিত্ৰ নিৰ্মাণৰ ক্ষেত্ৰত খোজ দিয়ে আৰু মণি ৰত্নমৰ সহায়ক হিচাপে কাম কৰে ২০০৩ চনত শংকৰৰ 'বয়্জ' বোলছবিৰ যোগেদি তেওঁ অভিনয়ৰ জগতত প্ৰৱেশ কৰে এই বোলছবিখনৰ সফলতাই তেওঁক মণি ৰত্নমৰ   (২০০৪) বোলছবিত অভিনয় কৰাৰ সুযোগ দিয়ে ইয়াৰ পাছত তেওঁ  নুভোষ্তান্তে নিনদান্তানা (২০০৫), ৰংগ দে বচন্তি আৰু ব'ম্মাৰিল' (২০০৬) ছবিৰ জৰিয়তে তেলুগু আৰু হিন্দী চলচ্চিত্ৰ জগতত সমালোচকৰ প্ৰশংসা আৰু ব্যৱসায়িক সফলতা লাভ কৰে ষ্ট্ৰাইকাৰ (২০১০) আৰু ফেণ্টাচী ছবি ''আনাগানাগা অ' ধীৰুদু' (২০১১) বোলছবিত তেওঁ ক্ৰমে এজন কেৰম খেলুৱৈ আৰু এজন অন্ধ যোদ্ধাৰ চৰিত্ৰ অভিনীত কৰে কিছু কালৰ বিৰতিৰ পাছত তেওঁ ২০১১ চনত তামিল বোলছবি জগতলৈ উভতি বালাজী মোহনৰ সফল ৰোমাণ্টিক হাস্য ছবি    (২০১২) প্ৰযোজনা কৰে ২০১৪ চনো সিদ্ধাৰ্থৰ বাবে সফল বৰ্ষ পৰিগণিত হয়  বোলছবিত তেওঁ ৰূপায়ন কৰা নৱাগত বোলছবি নিৰ্মাতা আৰু   বোলছবিত ১৯২০ দশকৰ মাদ্ৰাছ থিয়েটাৰৰ এজন অভিনেতাৰ চৰিত্ৰৰ বাবে তেওঁ প্ৰশংসিত হয়
 
     -   ,   17  1979.
সিদ্ধাৰ্থ টিচএআইডিসৰ ৰেকোডিং চিজন বছৰ ২০১৩

চলচ্চিত্ৰপঞ্জী
অভিনেতা
 বৰ্ষ চলচ্চিত্ৰ চৰিত্ৰ ভাষা টোকা 2002        তামিল    2003      তামিল       2004      তামিল  2005       তেলেগু        তেলেগু 2006       তেলেগু    2006         হিন্দী       -                                               2006     ()  তেলেগু        তেলেগু 2007       তেলেগু  2007        হিন্দী
-
 2009  কঁচেম ইস্টম কঁচেম কোষ্টম   ()  তেলেগু 
-
 2009  !    তেলেগু 
-
 2010       হিন্দী 
-
 2010       তেলেগু 
-
 2011  আনাগানাগা অ' ধীৰুদু    তেলেগু 
-
 2011  180  "2"    ()  তেলেগু 
-
 2011    তামিল 
-
 2011  অ' মাই ফ্ৰে'ণ্ড    তেলেগু 
-
 2012      "2"    তামিল 
-
 2012     তেলেগু 
-
 2013  '      
-
 2013      তেলেগু 
-
 2013      তেলেগু   
-
 2013       হিন্দী 
-
 2013   4    তামিল 
-
 2013       "2"    তামিল 
-
 2013     তেলেগু 
-
 2014       তামিল  
-
 2014         তামিল  -
-
 2014   ''   তামিল  

প্ৰযোজক
   ভাষা  2012      তামিল  2012     তেলেগু 

নেপথ্য গায়ক
 বৰ্ষ শিৰোনাম  ভাষা  সংগীত   সংগীতকাৰ 2006     তেলেগু  "", " "  2006    তেলেগু  " "   2007    তেলেগু  " "   2008     তামিল  " "   2009  !  তেলেগু  " "    2010   হিন্দী  " ", " "  ,   2010   তেলেগু  " " 2011     তেলেগু  "  ", "   "  2012      তামিল  " ", " " 2013   4  তামিল  " " . .  2014     তামিল  ""  

তথ্য সংগ্ৰহ

বাহ্যিক সংযোগ

 
 

শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
শ্ৰেণী:কলিউড (তামিল চলচ্চিত্ৰ জগত)
সিদ্ধিনাথ শৰ্মা ()অসম প্ৰদেশ কংগ্ৰেছ কমিটিৰ সদস্য আৰু ভাৰতৰ স্বাধীনতা সংগ্ৰামৰ এক সংগ্ৰামী আছিল৷ তেওঁ ভাৰত ত্যাগ আন্দোলনৰ সময়ত বৃটিছ চৰকাৰক কাবু কৰিবলৈ বিভিন্ন কূটাঘাতমূলক কাম কৰিছিল৷ তেওঁৰ নেতৃত্বতে ১৯৪২-৪৩ চনত কেইবাটাও দলং ভঙা আৰু ৰেল বগৰোৱা কাণ্ড সংঘটিত হৈছিল৷ সিদ্ধিনাথ শৰ্মা কংগ্ৰেছৰ মৃত্যু বাহিনীৰ সদস্য আছিল৷ ভাৰত স্বাধীন হোৱাৰ পিছত তেওঁ ১৯৫৭ আৰু ১৯৬২ চনত দুবাৰকৈ বিধানসভাৰ বিধায়ক নিৰ্বাচিত হৈছিল৷ ৰাজনীতিৰ উপৰিও তেওঁ সামাজিক উন্নয়নমূলক কামৰ সৈতেও জড়িত আছিল আৰু বিভিন্ন স্কুল, কলেজ আৰু হস্পিতাল নিৰ্মাণত আগভাগ লৈছিল৷ সিদ্ধিনাথ শৰ্মাৰ জন্ম হৈছিল ৰঙিয়াত, ১৮৯১ চনৰ মে মাহৰ ১৮ তাৰিখে৷ পিতৃৰ নাম আছিল দণ্ডীনাথ শৰ্মা৷
শিক্ষা
সিদ্ধিনাথ শৰ্মাই গুৱাহাটীৰ কটন কলেজিয়েট স্কুলত হাইস্কুলীয়া শিক্ষা গ্ৰহণ কৰাৰ পিছত কটন কলেজৰ পৰা বিজ্ঞানৰ স্নাতক ডিগ্ৰী লাভ কৰে৷ তাৰপাছত তেওঁ গুৱাহাটীৰ আৰ্ল ল কলেজৰ পৰা বি, এল ডিগ্ৰী লাভ কৰি গুৱাহাটীত ওকালতি আৰম্ভ কৰে যদিও স্বাধীনতা আন্দোলনত যোগ দিবলৈ ওকালতি ত্যাগ কৰি আন্দোলনত জঁপিয়াই পৰে৷
ৰাজনৈতিক জীৱন
১৯২৬ চনত তেওঁ গুৱাহাটী জিলা কংগ্ৰেছৰ সম্পাদক হৈ প্ৰায় এটা দশক তেওঁ কংগ্ৰেছৰ নেতৃত্বত আছিল৷ ১৯২৬ চনত পাণ্ডুত বহা জাতীয় কংগ্ৰেছৰ অধিৱেশনতো তেওঁ গুৰুত্বপূৰ্ণ দায়িত্ব পালন কৰিছিল৷ বোম্বেত ভাৰত ত্যাগ প্ৰস্তাৱ গৃহীত হোৱাৰ লগে লগে সমগ্ৰ দেশতে কংগ্ৰেছৰ শীৰ্ষস্থানীয় নেতাসকলক গ্ৰেপ্তাৰ কৰাৰ লগে লগে অসমতো লীলাধৰ বৰুৱা, দেবেশ্বৰ শৰ্মা, ফখৰুদ্দিন আলি আহমেদ আদি নেতাক গ্ৰেপ্তাৰ কৰাৰ লগতে বোম্বেৰ পৰা উভতি অহাৰ পথত গোপীনাথ বৰদলৈৰ লগতে সিদ্ধিনাথ শৰ্মাক গোলোকগঞ্জত পুলিচে গ্ৰেপ্তাৰ কৰে৷ তেওঁ অসম প্ৰদেশ কংগ্ৰেছ কমিটিৰ সম্পাদক হিচাপে ১৯৩৭ চনৰ পৰা ১৯৫০ চনলৈ দায়িত্ব পালন কৰি ১৯৫০-৫২ চনত অসম প্ৰদেশ কংগ্ৰেছৰ সভাপতি হৈছিল৷ সেও একেটা সময়তে তেওঁ ভাৰতীয় জাতীয় কংগ্ৰেছৰ ওৱৰ্কিং কমিটিৰো সদস্য আছিল৷ তেওঁ গুৱাহাটী লোকেল বোৰ্ড, গুৱাহাটী মিউনিচিপাল বোৰ্ড আৰু গুৱাহাটী স্কুল বোৰ্ডৰ বিভিন্ন পদবীৰ দায়িত্ব পালন কৰিছিল৷ ১৯৫৭ চনত বিধান সভালৈ নিৰ্বাচিত হৈ তেওঁ কংগ্ৰেছ দলৰ দলীয় উপ-সভাপতি হিচাপে কাৰ্যনিৰ্বাহ কৰিছিল৷ তেওঁ বিষ্ণুৰাম মেধি মন্ত্ৰীসভাত কেবিনেট মন্ত্ৰী আছিল৷ ১৯৬২ চনত তেওঁ ৰঙিয়া বিধান সভা সমষ্টিৰ পৰা নিৰ্বাচিত হৈছিল৷

মৃত্যু
১৯৬৬ চনৰ মে মাহৰ ১৮ তাৰিখে তেওঁৰ মৃত্যু হয়৷

তথ্য সূত্ৰ

শ্ৰেণী:অসম
শ্ৰেণী:ভাৰতৰ স্বাধীনতা সংগ্ৰামী
শুভদীপ সিং সিদ্ধু (জন্ম ১১ জুন ১৯৯৩ মৃত্যু ২৯ মে' ২০২২), পেছাগতভাৱে সিদ্ধু মুছে ৱালা নামেৰে জনাজাত      .তেওঁ প্ৰধানকৈ পাঞ্জাবী-ভাষাৰ সংগীত আৰু চিনেমাত কাম কৰিছিল মুছেৱালাক সৰ্বকালৰ অন্যতম প্ৰভাৱশালী আৰু সফল পাঞ্জাবী ৰেপাৰ হিচাপে গণ্য কৰা হয়
সিদ্ধেশ্বৰী দেৱী (; ১৯০৮  ১৮ মাৰ্চ ১৯৭৭) বাৰাণসীৰ এগৰাকী কিংৱদন্তী হিন্দুস্তানী সংগীতৰ কণ্ঠশিল্পী আছিল তেওঁক 'মা' বুলিও জনা গৈছিল তেওঁৰ জন্ম ১৯০৮ চনত হৈছিল আৰু অতি কম বয়সতে মাক-দেউতাকক হেৰুৱাইছিল তেওঁক ডাঙৰ দীঘল কৰে মাহীয়েক ৰাজেশ্বৰী দেৱীয়ে, যি এগৰাকী প্ৰখ্যাত কণ্ঠশিল্পী আছিল ১৯৬৬ চনত ভাৰত চৰকাৰে তেওঁক পদ্মশ্ৰীৰে সন্মানীত কৰে     , 1977, . 51

সাঙ্গীতিক দিক্ষা
যদিও এটা সংগীতৰ সৈতে জড়িত পৰিয়ালত বাস কৰিছিল, ঘটনা ক্ৰমেহে তেওঁ সংগীতৰ জগতখনত প্ৰবেশ কৰিছিল ৰাজেশ্বৰীয়ে তেওঁৰ নিজৰ জীয়েক কমলেশ্বৰীৰ বাবে সংগীত শিক্ষাৰ ব্যৱস্থা কৰিছিল সিদ্ধেশ্বৰীয়ে ঘৰৰ ভিতৰতে কেতিয়াবা অলপ-চলপ গান গায় এদিন সাৰেঙ্গীবাদক সিয়াজী মিশ্ৰই কমলেশ্বৰীক শিকাই আছিল কমেলেশ্বৰীয়ে তাইক শিকোৱা এটা 'তপ্পা' গাব পাৰ নাছিল ৰাজেশ্বৰীয়ে ধৈৰ্যহাৰা হৈ জীয়েকক কোবাবলৈ ললে কমলেশ্বৰীয়ে চিঞৰি চিঞৰি কান্দি সহায়ৰ বাবে চিঞৰিলে সিদ্ধেশ্বৰীয়ে পাকঘৰৰ পৰা দৌৰি ওলাই আহি, গাতে পৰি তাইক মাকৰ বেতৰ কোবৰ পৰা বচালে উচুপি থকা ভনীয়েকক সিদ্ধেশ্বৰীয়ে বুজালে যে সিয়াজী মিশ্ৰই তাইক যি গাবলৈ দিছে, সেইটো তেনেই উজু এই বুলি সিদ্ধেশ্বৰীয়ে সুৰৰ সামান্য হীন-দেৰী নোহোৱাকৈ গোটেইখিনি গাই শুনালে, যিয়ে সকলোকে বিস্ময়াভিভূত কৰি তুলিলে

পিছদিনাখন সিয়াজী মিশ্ৰই আহি ৰাজেশ্বৰীক জনালে যে সিদ্ধেশ্বৰীক তেওঁ আৰু তেওঁৰ পত্নীয়ে তুলি লব বিচাৰে তেওঁলোকৰ নিজৰ কোনো সন্তান নাছিল সেই মতে সিদ্ধেশ্বৰী সিয়াজী মিশ্ৰৰ পৰিয়ালৰ সদস্য হলগৈ সিদ্ধেশ্বৰীৰ মনত এই ঘটনা চিৰদিন সজীৱ হৈ আছিল আৰু তেওঁৰ জীৱনী গ্ৰন্থ 'মা'ত সবিশেষ লিখিছে এই গ্ৰন্থখনৰ সহযোগী লেখক আছিল তেওঁৰ জীয়েক সবিতা দেৱী'...'  .    ,  ,  , 2000

সংগীত যাত্ৰা
সিদ্ধেশ্বৰীৰ মূল গুৰু বড়ে ৰামদাস আছিল যদিও তেওঁ দেৱাসৰ (মধ্যপ্ৰদেশৰ চহৰ) ৰাজাব আলি খান, লাহোৰৰ ইনায়ত খানৰ ওচৰতো প্ৰশিক্ষণ লৈছিল তেওঁ 'খয়াল', 'থুমৰি' আৰু শাস্ত্ৰীয় সংগীতৰ ক্ষুদ্ৰ ৰূপ 'দাদৰা', 'চৈতি', 'কজৰী' আদি গাইছিল বিশেষ বিশেষ অনুষ্ঠানত তেওঁ গোটেই নিশা তেওঁ সংগীত পৰিবেশন কৰিছিল; উদাহৰণ স্বৰূপে কব পাৰি, মহাৰজা দাৰভাঙ্গাৰ দ্বাৰা আয়োজিত সমগ্ৰ নিশা জুৰি চলা 'নৌকা অভিযান'

১৯৮৯ চনত প্ৰখ্যাত পৰিচালক মণি কৌলে ভাৰতৰ ৰাষ্ট্ৰীয় চলচ্চিত্ৰ উন্নয়ন নিগমৰ () প্ৰযোজনাত তেওঁৰ জীৱনৰ আধাৰত এখন বঁটা-বিজয়ী তথ্যচিত্ৰ 'সিদ্ধেশ্বৰী' নিৰ্মাণ কৰিছিল  () , 1989,   ,          ১৯৭৭ চনৰ ১৮ মাৰ্চত নতুন দিল্লীত তেওঁৰ মৃত্যু হয় তেওঁৰ জীয়ৰী সবিতা দেৱীও এগৰাকী সংগীত-শিল্পী আৰু নতুন দিল্লীত বাস কৰে

বঁটা-বাহন
 ১৯৬৬: সংগীত নাটক একাডেমী বঁটা
 ১৯৬৬: পদ্মশ্ৰী
 ১৯৭৩: ৰবীন্দ্ৰ ভাৰতী বিশ্ববিদ্যালয়ৰ দ্বাৰা সন্মানীয় ডি.লিট উপাধি
 বিশ্বভাৰতী বিশ্ববিদ্যালয়ৰ দ্বাৰা দেশীকোত্তম উপাধি

তথ্য উৎস

বাহ্যিক সংযোগ
     
              , : 
   ' 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
সিনীবালী (সংস্কৃত: ; ৰোমানীকৃত: ) এগৰাকী বৈদিক দেৱী৷ ঋগবেদৰ দুটা শ্লোক, আৰ.ভি. ২.৩২ আৰু আৰ.ভি. ১০.১৮৪ত সিনীবালীৰ বিষয়ে উল্লেখ কৰা হৈছে,  (1987,  2005).  :          , :  , , .15 ২.৩২.৭-৮ নং শ্লোকত সিনীবালী বহল নিতম্ব, লাহি হস্ত, লাহি আঙুলিৰ, প্ৰজনন ক্ষমতাসম্পন্ৱ আৰু সহজ জন্মৰ দেৱী বুলি বৰ্ণনা কৰা হৈছে গংগা, ৰাকা, সৰস্বতী, ইন্দ্ৰাণী আৰু বৰুণানীৰ সৈতে একেলগে তেওঁক আমন্ত্ৰণ কৰা হয় ১০.১৮৪.২ নং শ্লোকত ভ্ৰুণক গৰ্ভত সংস্থাপন কৰিবলৈ সৰস্বতীৰ সৈতে একেলগে তেওঁক আমন্ত্ৰণ কৰা হয় অথৰ্ববেদৰ ৭.৪৬ নং শ্লোকত তেওঁক বিষ্ণুৰ পত্নী বুলি বৰ্ণনা কৰা হৈছে সেয়েহে তেওঁক লক্ষ্মীৰ শক্তি হিচাপে বৰ্ণিত কৰা হৈছে লক্ষ্মী দেৱীৰ সহস্ৰানামতো সিনীবালীক অন্যতম নাম হিচাপে উল্লেখ কৰা হৈছে

পিছৰ বৈদিক গ্ৰন্থসমূহত তেওঁক অমাৱস্যাৰ প্ৰতিনিধিত্ব কৰা ৰাকাৰ সৈতে স্থান দিয়া হৈছে

মহাভাৰতত অংগিৰাৰ এগৰাকী কন্যাৰ লগতে ব্ৰহ্ম পুৰাণত ধত্ৰৰ পত্নী আৰু দৰ্শৰ মাতৃ হিচাপেও সিনীবালীৰ উল্লেখ কৰা হৈছে

তথ্য সংগ্ৰহ

শ্ৰেণী:হিন্দু দেৱী
সিন্ধি ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ সিন্ধি সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে

পৰিসংখ্যা
 চনত সিন্ধি ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
সিন্ধি ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
283283 সিন্ধী বিৰিয়ানী
সিন্ধি বিৰিয়ানী হৈছে পাকিস্তানৰ সিন্ধু প্ৰদেশৰ পৰা উৎপত্তি হোৱা এক বিশেষ মাংস আৰু চাউলেৰে তৈয়াৰী বিৰিয়ানী খাদ্য ৷ পাকিস্তানী খাদ্য আৰু সিন্ধী খাদ্যৰ অন্যতম ব্যৱহৃত তথা জনপ্ৰিয় খাদ্য এইবিধ    

 উপকৰণ  

এই বিখ্যাত সিন্ধী খাদ্যবিধ ৰন্ধাত ব্যৱহাৰ কৰা মৌলিক উপকৰণসমূহ তলত উল্লেখ কৰা হল:

মাটন বা চিকেন বা মাছ বা মিছামাছ, বাছমতী চাউল, আলু, বিলাহী, দৈ, নিমখ, পিঁয়াজ, হালধি , হালধি, আদা, ইলাচি, ক'লা ইলাচিৰ গুটি, লৱঙ্গ, ৰঙা জলকীয়া, জিৰা গুটি, ডালচেনিৰ লাঠি, ৰঙা মৰিচাৰ গুড়ি, তেল, পদিনা পাত, ধনীয়া পাত, কেশৰ, থেতেলিয়াই লোৱা আলু, সেউজীয়া মৰিচা কুচি, জিৰা আৰু জলকীয়া গুড়ি

 প্ৰস্তুত প্ৰণালী  

 কেৰাহীত পিয়াঁজ দি মধ্যমীয়া জুইত সোণালী বাদামী ৰঙৰ হোৱালৈকে মাংস, আদা আৰু নহৰু দি ১০ মিনিট মান ভাজিব
 গৰম মছলা, শুকান গোটা মছলা, গুড়ি মছলা, দৈ, আলু দি আৰু ৫ মিনিট ভাজি ল'ব
 আধা গিলাচ বা তাতোকৈ অধিক পানী দি ঢাকোন দি মাংস কোমল হোৱালৈকে কম জুইত ৰান্ধিব
 মাংস সিজিলে আৰু তেল পৃথক হলে তিয়াই থোৱা বগৰী দি কেৰাহীখন এফালে ৰাখিব
 ভাতখিনি ৮০ সিজি যোৱালৈকে উতলা পানীত তিয়াই থোৱা চাউলখিনি  দি ভাতখিনি ভালদৰে পানী উলিয়াই ছেকি লওক
 এটা সুকীয়া কেৰাহীত সিজোৱা ভাতখিনি মাংসৰ ওপৰত সমানে মেলি দি ভাতৰ ওপৰত বিলাহী, সেউজীয়া মৰিচা, পদিনা পাত বিস্তাৰ কৰক
 ভাতৰ ওপৰত হালধীয়া ফুড কালাৰিং ছটিয়াই ঢাকোন দি অতি কম জুইত ভাত কোমল হোৱালৈকে সিজাই লওক

তথ্যসূত্ৰ

শ্ৰেণী: খাদ্য
শ্ৰেণী:মাংস
সিন্ধী (আৰৱী লিপিতে: , দেৱনাগৰী লিপিত: ) পাকিস্তানৰ সিন্ধু প্ৰদেশেৰ প্ৰায় ৩ কোটি ৫০ লাখ আৰু ভাৰতৰ প্ৰায় ৮০ লাখ মানুহে এই ভাষাত কথা কয়

ব্যৱহাৰ
পাকিস্তানত প্ৰচলিত ভাষাবিলাকৰ মাজত ইয়াৰ স্থান তৃতীয় সিন্ধী পাকিস্তান আৰু ভাৰতৰ চৰকাৰী ভাষা হিচাবে স্বীকৃত ইণ্ডো-আৰ্য্য ভাষা হ'লেও সিন্ধী ভাষাৰ ওপৰত দ্ৰাবিড় ভাষা গোষ্ঠীৰ ভাষাৰ বিশেষ প্ৰভাৱ পৰিলক্ষিত হয়

লিখন পদ্ধতি
পাকিস্তানত সিন্ধীসকলে পাৰ্চী-আৰবী লিপিৰ এটা সংস্কৰণ সিন্ধী ধ্বনিবিজ্ঞানৰ লগত খাপ খোৱা নতুন আখৰৰ সৈতে ব্যৱহাৰ কৰে, আনহাতে ভাৰতত দেৱনাগৰী, খুদাবাদী, খোজকি আৰু গুৰমুখীকে ধৰি বহুতো লিপি ব্যৱহাৰ কৰা হয় সিন্ধীৰ বাবে পাৰ্চী-আৰবী ভাষাও তুলনামূলকভাৱে আগতেই ডিজিটেলভাৱে সুলভ কৰি তোলা হৈছিল

সিন্ধী ভাষাৰ আটাইতকৈ প্ৰাচীন প্ৰমাণিত তথ্য ১৫ শতিকাৰ

 তথ্যসূত্ৰ 
 
 

 
শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)